Poplave zaustavile ekonomski rast u BiH |\nPoplave zaustavile ekonomski rast u BiH\nEkonomski rast u BiH zaustavljen je majskim poplavama koje su napravile štetu u visini od dvije milijarde eura, odnosno 15 odsto bruto društvenog proizvoda, ističe se u najnovijem ekonomskom izvještaju Evropske komisije za drugi kvartal 2014. godine.\nU spomenutom izvještaju koji je izradila Direkcija za ekonomske poslove, a kojim su obuhvaćene sve zemlje koje imaju status kandidata ili potencijalnog kandidata za članstvo u EU, istaknuto je da je 2013. godina s ekonomskim rastom od 2,1 odsto za BiH bila početak ohrabrujućeg oporavka, koji je nastavljen i do maja, iako u nešto manjem obimu nego 2013. godine.\nEkonomski oporavak do majskih poplava doveo je do manjeg smanjenja nezaposlenosti, posebno u turizmu i prerađivačkom sektoru. Međutim, uprkos rastu, Evropska komisija ističe da je u prva četiri mjeseca došlo do povećanja deficita BiH, kao i do smanjenja potražnje na unutrašnjem tržištu BiH, što je, kako se navodi, dovelo do deflacije.\n“Početak deflacijskog perioda zabilježen je u avgustu i doveo je do značajnog pada cijena prehrambenih proizvoda i odjeće. Pad prihoda donekle je izbalansiran porastom cijena alkoholnih pića i duvanskih proizvoda. Iz tih razloga deflacija je spala na 1,2 odsto u maju ove godine u poređenju sa 1,7 odsto koliko je zabilježeno u prvom kvartalu 2014. godine”, navedeno je u izvještaju.\nPodsjetili su da je 30. juna završen kombinovani šesti i sedmi pregled stendbaj aranžmana sa Međunarodnim monetarnim fondom, a Upravni odbor MMF-a je povećao zajam za 95,7 miliona eura zbog poteškoća održavanja likvidnosti usljed poplava.\n“Tako je završetak pregleda i povećanje omogućilo isplatu od 191,4 miliona eura, čime je ukupna suma postignuta aranžmanom došla na 478,5 miliona eura”, naveli su u izvještaju.\nKao što smo napomenuli, u izvještaju je upozoreno na povećanje deficita od početka ove godine usljed, kako je istaknuto, manjeg izvoza tekstilnih i proizvoda drvoprerađivačke industrije, te povećanjem uvoza.\n“Usljed toga trgovinski deficit povećan je za 6,6 odsto u odnosu na prvi kvartal, koji je djelimično ublažen većim prihodima u uslužnom sektoru”, navedeno je.\nIgor Gavran, ekonomski stručnjak Spoljnotrgovinske komore BiH, ističe da se slaže s ocjenom da je u 2013. i početkom ove godine došlo do ekonomskog rasta, ali je upozorio da to “na papiru” izgleda puno bolje nego što je u stvarnosti.\n“Do tog rasta došlo je najviše zbog značajnog uticaja izvoza električne energije i sličnih proizvoda, međutim gledajući cjelokupnu privredu ne može se reći da je tu bilo nekog većeg oporavka”, istakao je Gavran.\nOn je rekao da je očekivano povećanje deficita usljed činjenice da su poplave generisale jači uvoz robe koja bi inače išla iz domaćih izvora, te zbog priliva međunarodne pomoći, koja takođe utiče na deficit.\nOcjene u vezi s deflacijom kao ozbiljnim problemom BiH on prihvata, ali dodaje da ona u ovom trenutku nije na vrhu liste problema ove zemlje.\n“Deflacija je problem za razvijene ekonomije, ona definitivno nije u vrhu ekonomskih problema BiH. Puno je veći problem za nas inflacija u nekim osjetljivim proizvodima poput dječje hrane i slično”, naveo je on.\nGavran je podvukao da su poplave u BiH velika katastrofa, ali da one mogu biti šansa za brz oporavak i jačanje ekonomije, rekavši da će sve zavisiti od najavljene donatorske konferencije.\n“Ako bi se to desilo brzo i efikasno uz angažovanje većih sredstava, onda bi se moglo govoriti o postupnom trendu oporavka. A ako bi se po starom bh. receptu stvari odugovlačile i tome pristupilo na neefikasan način, onda bi loše ekonomske posljedice mogle biti očekivane duže vrijeme”, rekao je Gavran.


Taksisti završili današnji protest, najavili novi za sutra (foto) - 30.09.2019, Sputnik Srbija\nTaksisti završili današnji protest, najavili novi za sutra (foto)\nTaksisti koji su danas protestovali na prestoničkim ulicama i duže od dva sata paralisali širi centar grada, oko 15.15 časova počeli su polako da se razilaze. 30.09.2019, Sputnik Srbija\n16:17 30.09.2019 (Osveženo: 16:24 30.09.2019)\n© Foto : Petar Milošević/NovostiČarke na protestu taksista u Beogradu\nTaksisti koji su danas protestovali na prestoničkim ulicama i duže od dva sata paralisali širi centar grada, oko 15.15 časova počeli su polako da se razilaze.\nTaksisti su oslobodili većinu saobraćajnica, ali i najavili novi protest i još jednu blokadu Beograda tokom sutrašnjeg dana! I tako svaki dan do kraja nedelje ili dok ne budu ispunjeni njihovi zahtevi.\nTaksi vozači koji predstavljaju najveća i najmasovnija taksi udruženja u prestonici, potvrdili su da imaju dozvole policije za okupljanja i za naredne dane i napomenuli da bi blokada centra mogla da potraje i naredne nedelje.\n„Imamo sve potrebne dozvole za naredne dane, a sutra ćemo tražiti dozvole i za sledeću nedelju“, rekao je za „Blic“ Aleksandar Bijelić, predsednik Saveza taksi udruženja Srbije.\n© Foto : Petar Milošević/NovostiProtest taksista u Beogradu\nKako su najavili organizatori, sutrašnji protest će se odvijati po identičnoj satnici i scenariju kao ovaj današnji. Dakle, okupljanje će biti u podne, na četiri lokacije: Obrenovačkom putu (Čukarica), kod bivše hale „Pionir“ (Palilula), u Kumodršakoj ulici (Voždovac) i u Bloku 70 (Novi Beograd).\n„Vožnja će krenuti sat vremena kasnije, dakle u 13.00, ka centru grada. Predviđeno je da traje do 15.00“, dodali su organizatori.\nKako „Blic“ nezvanično saznaje, plan je da to bude satnica za ovu nedelju, naredne bi sve moglo da bude pomereno za jedan sat, kako bi zahvatio i deo poslepodnevnog špica, a trećeg se spominje mogućnost i dvosmenskog protesta: jedna ekipa od 7.00 do 10.00, a druga po podne.\nTaksisti traže da se primenjuju odredbe Zakona o prevozu putnika u drumskom saobraćaju, koji je usvojen u decembru prošle godine, kao i da gradski organi rade svoj posao na suzbijanju nelegalnih prevoznika.\nSa zahtevom da se stane na put udruženju KarGo i Kameu, od 13 časova je na ulice u protestnu vožnju izašlo i oko 2.000 predstavnika Saveza za auto-taksi udruženja Srbije „Satus“, Ugovorne privredne taksi komore i sindikata taksi vozača i auto-prevoznika „Nezavisnost“.\nSituaciju na beogradskim ulicama možete uživo pratiti na sledećem linku.


Vesti online / Vesti / Srbija / "Rusija će promeniti stav prema Prištini"\nHašim Tači: Ne možete nas zaustavitI na putu ka članstvu u NATO, EU i UN\n- Tu nema nikakvih novina, to je nešto što je poznato i ne mislim da će Rusija imati drugačiji odnos prema Srbiji od onog kakav je danas. Došli smo do sporazuma Kosova i Srbije o normalizaciji, pomirenju i uzajamnom priznavanju. Protivnicima nezavisnosti stalno poručujemo da nas ne mogu zaustaviti na putu ka članstvu u EU, NATO i Ujedinjene nacije - rekao je Tači, prenela je Koha.net.\nPacoli: Vučić će ući u istoriju, a Dačić...\n- Želimo da uspostavimo profesionalnu vojsku, multietničku i po standardima NATO-a, tako da bilo ko, ko pokuša da to zaustavi iz Beograda, neće moći da zaustavi evroatlantsku budućnost Kosova, uspostavljanje vojske i multietničnost ove nove sile na Kosovu. Dobro je da je preko 10 odsto sastava KBS čine manjinske zajednice, oko pet odsto su Srbiji 30-40 su ostali i mnogi drugi će još biti integrisani. Mi ćemo tu biti zajedno i raditi na izgradnji Kosova i niko neće biti u stanju da stavi veto na taj proces - rekao je Tači.


Vesti online / Vesti / Svet / Sputnjik: Nemačka u klinču Amerike i Rusije\nMeđu nemačkim političarima ne postoji oštra podela na one koji su naklonjeniji Americi i one koji su naklonjeniji Rusiji. Ipak, s jedne strane, jedan broj nemačkih političara zalaže se za oštrije sankcije Rusiji, dok drugi, svesniji nemačkog ekonomskog interesa, žele normalizaciju odnosa sa Rusijom, piše Sputnjik.\n"Neprihvatljivo da nam Amerikanci diriguju"\nNa prvi pogled, nemačka politika izgleda monolitno u svojim spoljnopolitičkim opredeljenjima. To bi se moglo zaključiti i iz izjave Dirka Vizea, nemačkog zvaničnika zaduženog za odnose sa Rusijom, koji za 2019. predviđa pogoršanje odnosa između dve zemlje.\n- Što se tiče globalnih problema u odnosima sa Rusijom, tu sam skeptičan. Suočavamo se sa naglim pogoršanjem - rekao je on.\n- Imamo posla sa trovanjem bivšeg špijuna Skripalja. Onda je Moskva pokrenula spiralu trke u naoružanju - Sporazum o likvidaciji raketa kratkog i srednjeg dometa može biti raskinut. I tim pitanjem ćemo morati intenzivno da se bavimo ove godine. I naravno, sećam se opasne demonstracije sile u Azovskom moru. Zato izjavljujem: odnosi sa Rusijom u ovoj godini će se pogoršati - smatra Vize.\nMeđutim, s druge strane stoje brojni nemački političari i biznismeni koji i nisu toliko radi da rizikuju, pre svega, ekonomski interes i raskinu sve odnose sa Rusijom. Tako, na primer, bivši kancelar Gerhard Šreder smatra da je za Nemačku neprihvatljivo da joj SAD diktiraju sa kim može da trguje.\n- Iran, Kina, Rusija - ako se tako dalje nastavi, ubrzo ni sa kim nećemo moći da imamo ekonomske veze. Za zemlju koja je toliko zavisna od izvoza, kao Nemačka, to je neprihvatljivo. To je neophodno reći i Amerikancima, uz sve poštovanje i prijateljstvo - rekao je Šreder.\n"Korporacije vrše pritisak na Merkelovu"\nU nemačkoj politici nema oštre podele na "rusofile" i "amerikanofile", naglašava dugogodišnji dopisnik lista Politika iz Nemačke Miroslav Stojanović, iako, kako kaže, unutar velike koalicije vlada konfuzija po pitanju odnosa prema antiruskim sankcijama.\n* "Da sankcije još jače udare Rusiju"\nProcep, kada se govori o odnosima sa Rusijom moguć je između socijaldemokrata (SPD) i konzervativaca (CDU-CSU), jer naslednica Angele Merkel na čelu CDU, Anegret Kramp Karenbauer, kako Stojanović kaže, dosta rizikuje kad su pitanju nemačko-ruski odnosi, dok se socijaldemokrati zalažu za što skoriju normalizaciju odnosa.\n- Ključna stvar je u tome da Nemačka živi od izvoza, da od toga zavisi više od jedne trećine radnih mesta i da je rusko tržište za njih veoma interesantno. Tako da velike nemačke korporacije koje su prisutne na ruskom tržištu odavno vrše pritisak na vladu kancelarke Merkel da promeni odnos koji je, naravno, napravljen pod američkim diktatom. To nije u interesu Nemačke jer ona pre svega energetski zavisi od Rusije i bije žestoku bitku oko "Severnog toka 2" - kaže on.\nTakođe, naglašava Stojanović, budućnost rusko-nemačkih odnosa zavisiće i od ishoda izbora za Evropski parlament, ali i od izbora u tri istočne nemačke pokrajine. Alternativa za Nemačku (AfD), stranka koja je naklonjena boljim odnosima sa Rusijom, mogla bi da postane najjača politička snaga u Saksoniji i Tiringiji.\n- To bi izazvalo veliku dramu na nemačkoj političkoj sceni, tako da bi verovatno došlo do raskida velike koalicije i, moguće, do prevremenih izbora, čime bi bila zapečaćena sudbina kancelarke Merkel. I u tim koordinatama će se verovatno formirati i odnos prema Rusiji - smatra Stojanović.


Početna/AGRO/Iste šanse za početnike i velike investitore\nSana Life 12. decembra 2017.\tAGRO, BIZNIS, ZLATNE RUKE Ostavite komentar\n“Ova podrška se ogleda u pružanju informacija i usluga oko odabira investicione lokacije (greenfield i browfield lokacije), izrade investicionog programa i biznis plana, pribavljanja potrebnih dozvola i saglasnosti, izrade tehničke dokumentacije, registracije privrednog subjekta i dobijanja nacionalnih podsticaja i subvencija. Kreiranjem podsticajnog ambijenta u lokalnoj samoupravi za razvoj preduzetništva kroz izgradnju infrastrukture, uređnjem, planski i nfrastrukturno, industrijske zone i drugih poslovnih zona. Imidž ozbiljnog i pouzdanog partnera opština Vlasotince gradi na efikasnoj administraciji i pružanju podrške investitorima, dodaje Đorđević.\nŠta je konkretno urađeno a šta se planira?\n“Urađen je Plan detaljne regulacije za industrijsku zonu, infrastrukturno se opremaju investicione lokacije. U godini preduzetnišzva je sprovedeno podsećanje na dugogodišnju tradiciju Vlasotinca kao preduzetničkog centra kroz štampanje i promociju publikacije/brošure, takođe urađen je osvrt na uspešne primere preduzetništva danas, štampana je i distribuirana publikacija.\nUrađen je i katalog potencijalnih lokacija za mogućnostima investiranja za otpočinjanje raznih delatnosti. Sprovodi se i kampanja putem štampanih flajera za iste.\nU planu je formiranje fonda za preduzetništvo radi davanja podsticaja razvoju preduzetništva da se ojačaju preduzetničke snage, pomogne preduzetnicima koji počinju posao ili su ga, do određenog nivoa, već razvili i pruži finansijski nefinansijski oslonac za dugoročni razvoj preduzetničkog duha.\nImate li podršku republičke vlasti?\n“Republika Srbija finansijski podržava direktne investicije, odnosno investicione projekte u proizvodnom sektoru. Direktne investicije u materijalna i nematerijalna sredstva za započinjanja obavljanja nove poslovne delatnosti ili proširenja postojeće delatnosti ili proširenja postojećeg proizvodnog programa i kojima se obezbeđuje otvaranje novih radnih mesta i razvoj privrede. Takođe, Vlada Srbije pomaže i izgradnju poslovne infrastrukture čime se poboljšava poslovna klima.\nKoji su najveći izazovi i problemi oko započinjanja biznisa?\n“Plansko korišćnje raspoloživih finansijskih resursa (nacionalnih i internacionalnih), posebno za kapitalne projekte u domenu svih vidova infrastrukture. Diversifikacija lokalne ekonomije- razvoj i podrška MSP i osposobljavanje postojećih preduzeća za nove aktivnosti.Podsticanje svih oblika preduzetništva, pre svega žena, pripadnika manjina i mladih. Pri tome očekujemo rešavanje i problema kao što su nepovoljna demografska kretanja-natalitet, mortalitet, migracije-depopulacija brdsko-planinskog područja, pojedini vidovi infrastrukture još uvek loši i zastareli, dugogodišnje privredno zaostajanje opštine-tradiconalne privredne grane i velika preduzeća zamrli, obrazovni nivo radne snage neusklađen sa trenutnim potrebama tržišta i privrede,nedostatak programa formalnog i neformalnog obrazovanja;\nUlaganja od lokalnog značaja predstavljaju ulaganja koje doprinose privrednom i društvenom razvoju jedinice lokalne samouprave na čijoj teritoriji se realizuje. Ova ulaganja se realizuju preko Programa lokalnog ekonomskog razvoja i/ili pružanja stručne pomoći i podršku ulagaču u realizaciji ulaganja.\nKoliko radnji i preduyetnika ima u Vlasotincu, kakva je rodna struktura?\n“Privrednu strukturu opštine karakterišu dominantna zastupljenost tradicionalnih sektora industrije (tekstilna i elektronska) kao i građevinarstvo i prehrambeno procesna industrija. Ekonomija opštine leži na 161 privrednih subjekata (uključujući predstavništva i filijale) i preko 1000 preduzetnika, tačnije 1064. Broj privrednih subjekata se iz godine u godinu povećava i njihov najveći deo čine mala i srednja preduzeća. Od ukupnog broja zaposlenih 42.27 posto radi u privredi, 42.28 posto u javnom sektoru, dok je u sektoru usluga zaposleno 15.46 posto. Što se tiče rodne strukture, nemam podataka iako smatram da je potrebno voditi rodno odgovornu statistiku.\nOznakeBrowfield greenfield investicije LER projekti Vlasotince\nPrethodni Otvaranje sezone na klizalištu od 20.decembra\nSledeći Žitopek i Nurdor zajednički pomažu obolelim mališanima


Savčić je istakao da sve to nije normalno i pored očiglednih dokaza i saznanja šta se ovde desilo i ko su počinioci, te da je reč o planskom i organizovanom zločinu protiv srpskog stanovništva.\n– To su te naknadne rane koje se otvaraju i iz godine u godinu produbljuju čekajući pravdu, a u međuvremenu protiv velikog broja Srba podižu se optužnice, čak i za potpuno izmišljene događaje – naglasio je Savčić, koji je danas u Bjelovcu prisustvovao obieležavanju 27 godina od stradanja Srba.\nPrema njegovim rečima, da li neko ko ovako radi i “deli” pravdu misli da će to obezbediti mirnu i perspektivnu budućnost narodima BiH.\nPredsednik BORS je istakao da Srbi, sve dok postoje, moraju da traže pravdu za svoje stradalem jer je veliki broj svojim životima platilo slobodu koju srpski narod danas ima, što se ne sme zaboraviti.\nSavčić je poručio da se pamćenje mora prenositi na mlađe naraštaje da ne dožive istu sudbinu i da Srbi moraju istrajavati na traženju pravde, da odgovaraju svi koji su počinili zločine. Osim nepravde, jer nema procesuiranih, Savčić je ukazao na paradoksalnu situaciju da su Srbi s ove strane reke Drine ginuli, a da su sunarodnici, koji su u to vreme bili pod međunarodnim sankcijama, to gledali i nisu pružali pomoć.\n– To će ostati zabeleženo u našoj i svetskoj istoriji i to moramo pamtiti da nam se ponovo ne dogodi – napomenuo je Savčić, piše Srpskainfo.


Podrška učenicima — Srednja medicinska i IT gimnazija\nKonsultacije sa profesorima, e-učenje, dostupnost usluga školskog pedagoga i psihologa...\nSavremeni koncept obrazovanja, koji podrazumeva prilagođavanje nastavnog programa svakom pojedinačnom učeniku koliko god da je to moguće, je upravo onaj koga se IT gimnazija u Kragujevcu u potpunosti pridržava. S obzirom na to da se radi o takozvanom - učenik je na prvom mestu konceptu edukacije, to znači da se svaki profesor pojedinačno trudi ne samo da osluškuje potrebe svakog pojedinačnog đaka, te da u skladu sa tim organizuje nastavu, već i da apsolutno svakom učeniku ove škole bude dostupan kad god on ima potrebe.\nDa budemo precizniji, u okviru stalne podrške učenicima su dostupni ne samo profesori nastavnih predmeta, a primarno razredni starešna, nego i ostali stručnjaci koji čine kolektiv pomenute obrazovne institucije, a na prvom mestu se misli na psihologa i pedagoga škole.\nKoji vidovi podrške učenicima su dostupni?\nStalna podrška koju učenici IT gimnazije Kragujevac imaju se prvo ogleda u činjenici da se svom razrednom starešini, ali i bilo kom profesoru oni mogu obratiti, u principu kad god imaju potrebu za eventualnim razrešenjem nekih nedoumica koje se odnose na pređeno gradivo. Svakako, to ne znači da pojedinačni učenik treba u tom smislu da preteruje, te da se obraća profesorima zbog bilo kakve sitnice, već se od njega očekuje da maksimalno poštuje ličnost svakog profesora i zaposlenog u školi, te da mu se obraća kada zaista ima potrebu za dodatnim objašnjenjem.\nPored toga, dostupna je i konstantna podrška koju učenicima mogu da pruže pedagog, odnosno školski psiholog, a ona se sprovodi i po zahtevu pojedinačnog učenika, to jest njegovih roditelja ili staratelja, ali i u onoj situaciji kada jedan od ovih stručnjaka primeti da je detetu potrebna podrška u tom smislu.\nKako funkcionišu konsultacije sa profesorima?\nNajpre moramo naglasiti da je dostupan klasičan princip konsultacija sa profesorima, a kada svaki učenik pojedinačno kod savetnika za nastavu ove škole zakazuje termin u kome će konsultacije sa određenim profesorom da budu održane. Način njihovog sprovođenja je gotovo istovetan kao kada se organizuju konsultacije sa univerzitetskim profesorima, a u okviru različitih visokoškolski ustanova.\nSvakako se podrazumeva da će učenik tom prilikom i to bez ikakvog ustručavanja, određenom profesoru da precizno iznese svoje nedoumice, to jest da će se raspitati o oblasti koju nije uspeo da savlada u toku nastave.\nU pojedinim situacijama su dostupne i online konsultacije, ali sve potrebne informacije u vezi sa njima zainteresovani će dobiti od ovlašćenog lica ove škole.\nDa li IT gimnazija Kragujevac ima mogućnost e - učenja?\nS obzirom na to da IT gimnazija u Kragujevcu u potpunosti poštuje savremene koncepte u oblasti edukacije, ni u kom slučaju ne čudi što je dostupna i opcija e - učenje (e - learning). Svaki pojedinačni učenik koji poseduje računar, to jest koji ima mogućnost da pristupi ovoj specijalno dizajniranoj platformi preko nekog kompjutera, pa čak i ako nije u njegovom vlasništvu, time svakako stiče veliku prednost, jer će moći da koristi različite testove ili, pak tekstualne sadržaje, ali i mnoge druge sadržaje koje pomenuta platforma uključuje.\nPodrazumeva se, naravno da će ovlašćeno lice ove obrazovne institucije svakom učeniku ponaosob da pruži relevantne podatke i to kako o procesu registracije za e - učenje, tako i o korišćenju same platforme.


May: Ja sam premijer koji će osigurati izlazak Velike Britanije iz EU\n/ Plus / Politika / May: Ja sam premijer koji će osigurati izlazak Velike Britanije iz EU\nBHRT02.12.2018. u 09:13\nBritanska premijerka Theresa May kazala je kako će ona biti premijerka koja će osigurati izlazak Velike Britanije iz Evropske Unije. Parlament me treba podržati i osigurati sigurnu budućnost za ovu zemlju, kazala je May na marginama Samita G20 u Buenos Airesu.\nMay je zaključila ugovor sa zvaničnicima EU u kojem stoji da će V. Britanija napustiti evropski blok 29. marta ali veze koje će ostati biće čvrste. Međutim veliku su šanse da podijeljeni britanski parlament neće glasati ZA 11. decembra.\nDogovor su kritikovali mnogi ministri njene vlade iz reda konzervativaca, i oni koji žele čvršće veze sa EU i oni koji žele totalnu disoluciju. Opozicione partije kao i partija Sjeverne Irske koji podržavaju vladu također su kazali da neće podržati plan Therese May.\nNekoliko njenih ministara podnijeli su ostavke, a neki su čak i pozvali na glasanje o povjerenju, što bi po vjerovanju mnogih moglo i da se desi ako parlament ne prihvati njen plan o razdruživanju sa EU.\n“Razgovaraću sa članovima parlamenta i objasniću im zašto je važno da ovaj ugovor dobije DA u parlamentu, te da je to važno zbog sigurne budućnosti. NE u parlamentu će dovesti do nesigurne budućnosti”\nMay je tokom bilateralnih sastanaka na marginama samita razgovarala sa svjetskim liderima i o Brexitu. Objasnila im je prednosti za svjetsku ekonomiju nakon izlaska njene zemlje iz EU, posebno za međunarodne kompanije koje ulažu u Britaniji te one koje koriste baze u EU kako bi poslovali na britanskom tržištu.


Beogradska internacionalna regata - Trofej Beograda 2018 - Dan u Beogradu\nNaslovna » Izlasci » Sport » Beogradska internacionalna regata – Trofej Beograda 2018\nBeogradska internacionalna regata - Trofej Beograda\nBeogradska internacionalna regata – Trofej Beograda 2018\nAh Neša 11. maj 2018. Sport Postavite komentar\nTokom vikenda, 12. i 13. maja, na Adi Ciganliji biće održana Beogradska internacionalna regata – Trofej Beograda, a takmičiće se 245 posada iz četiri zemlje.\nNa Savskom jezeru tradicionalno takmičenje, s istorijom dugom gotovo četiri decenije, okupiće sve domaće klubove ali i timove iz Bugarske, Grčke i Bosne i Hercegovine.\nOva regata, koju s velikim uspehom organizuje Veslački savez Srbije, biće još jedna prilika da ljubitelji veslanja uživaju u svim čarima veslačkog sporta.\nOvo je takmičenje za sve uzrasne kategorije, uključujući i studente i veterane, s tim što će se za Trofej Beograda boriti samo veslački podmladak.\nUjedno, na predstojećoj regati kadeti i kadetkinje iz naše zemlje boriće se za bodove u okviru Druge regate Kupa Srbije čiji će ukupni pobednik (posle četiti regate) postati vlasnik trofeja ovog takmičenja.\n– Beogradska internacionalna regata – Trofej Beograda 2018 otvara sezonu međunarodnih takmičenja na Adi Ciganliji. Zbog termina, koji je nešto drugačiji u odnosu na prethodne godine, neke zemlje koje su tradicionalno imale učesnike na ovoj regati, kao što su Hrvatska, Turska i Mađarska, ove godine će preskočiti popularni BIR budući da se ovogodišnji termin poklapa sa njihovim regatama. Bez obzira na to srećni smo što će učestvovati klubovi iz Bugraske, Grčke i Bosne i Hercegovine – kazao je generalni sekretar Veslačkog saveza Srbije Nebojša Jevremović.\nOvogodišnji regata biće i poslednja kriterijumska regata za sastav srpske juniorske reprezentacije za Evropsko prvenstvo za juniore u Francuskoj 26. i 27. maja, ali i odlično test takmičenje pred Svetski kup koji će na Savskom jezeru biti održan 1. i 3. juna.\n– Juniori i juniorke su imali prvu kriterijumsku regatu na Croatia Open, a drugu na Prvenstvu Srbije u malim čamcima. Za vikend ih očekuje poslednji krug „izbora“, posle čega ćemo imati jasniju sliku oko sastava juniorske reprezentacije za Evropsko prvenstvo u Gravelinu. Takođe, BIR ćemo staviti i u funkciju priprema za prvi ovogodišnji Svetski kup koji će biti održan na Regatnoj stazi na Savskom jezeru od 1. do 3. juna. Biće to idealna prilika da proverimo instalacije na stazi, jednog dela volontera i Organizacionog komiteta – istakao je Jevremović.\nKvalifikacione trke oba dana takmičenja počinju u 9.45, a finala u 13.00. Pioniri će se takmičiti na deonici od 1.000 metara. (danubeogradu.rs)\nTagoviada ciganlija beogradska internacionalna regata izlasci savsko jezero sport trofej beograda veslanje\nPrethodni Trofej Beograda 2018 u sinhronom plivanju\nSledeći Pančevo: Bijenale umetničkog dečjeg izraza – BUDI 2018


10.09.2018. 19:08 > 20:20\nAmbasador Rusije u Srbiji Aleksandar Čepurin izjavio je danas da Kosovo treba da se vrati u pravno i dravno polje Srbije u skladu sa međunarodnim pravom.\nU intervjuu za časopis Moskovskog dravnog instituta međunarodnih odnosa Ministarstva spoljnih poslova Rusije Čepurin je rekao da je situacija sa Kosovom ista kao sa Krimom, koji je ruska zemlje i vratio se Rusiji.\nSenator uvek sasluša Srbe\nPredsednik Srbije izjavio je da veruje da će Srbija uspeti da izgradi sve bolje odnose sa SAD. Vučić je zahvalio Ronu Džonsonu na poseti i na tome što je uvek bio spreman da sasluša šta imaju da kažu i Srbi i Srbija.\nPreneo je da ga je upoznao i sa svojom posetom KiM i primetio da su Ambasada SAD i Džonson bolje upoznati sa sadržajem njegovog govora, nego oni koji bi trebalo, te da tu nije imao šta da dodaje.\n"Rekao bih da bi bilo važno kada bi imali više pomoći i podrške i iz regiona, Evrope i sveta. Ljudi koji bi zaista hteli da čuju šta neko stvarno govori, a ne da izvlače iz konteksta ono što im odgovara, zarad politika koje nisu pokazale naročiti uspeh", rekao je Vučić.\nRekao je, takođe, da je to treća poseta Džonsona Srbije i da pokazuje čvrsto opredeljenje i želju da se ubrzano razvijaju odnosi dve zemlje.\n"Najpre sam mu zahvalan što je od našeg prvog susreta bio neko ko je hteo da sasluša sprsku stranu i šta Srbi imaju da kažu. To nije slučaj u mnogim delovima sveta. Džonson se uvek zalagao za mir i stabilnost na Balkanu, što je i politika koju Srbija vodi".\nVučić navodi da se Džonson koliko je to moguće zalagao svojim znanjem, autoritetom da pomogne stvaranje okruženja koje bi nas dovelo do kompromisnog rešavanja problema Beograda i Prištine.\nIstiče Vučić da je uvek najbolje razgovrati o ekonomskim pitanjima pošto je zaista ekspert u toj oblasti.\nPredsednik Srbije kaže da mu se pohvalio dobrim rezultatima Srbije u ekonomiji i da Džonsona više brinu političke teme neko ekonomske, gde Srbija ima dobre rezultate.\n"Hvala Trampu i Pensu i Džonsonu što hoće da čuje stav Srbije i Beorada, nemamo uvek iste stavove i mišljenja, ali o tome razgovaramo, trudimo se nađemo zajedničke imenitelje po svim važnim pitanjima i da prevaziđemo barijere i teškoće, da napravimo sve bolje odnose između Srbije i SAD", dodao je Vučić.\nDžonson: Nećemo nametnuti rešenje, daćemo prostor Vučiću\nAmerički senator Ron Džonson istakao je večeras da će američka administracija pod predsednikom Donaldom Trampom podržati i dati prostor predsedniku Srbije Aleksandru Vučiću da pronađe fleksibilno rešenje za kosovsko pitanje.\n"Mi znamo koju odgovornost imamo i da imamo šta da ponudimo. Nećemo nametnuti nikakvo rešenje. Podržaćemo predsednika Vučića i dati mu prostora da pronađe fleksibilno rešenje", rekao je Dzonson i dodao:\n"Imate hrabrog lidera. On želi najbolje srpskom narodu", kazao je Džonson, na zajedničkoj konferenciji za štampu, posle razgovora sa predsednikom Srbije.\nIzrazio je uverenje da će Vučić biti hrabar da reši ovaj problem, za šta može da računa, kaže, na svu njegovu podršku.\nDžonson je istakao da američki narod želi da vidi Srbiju uspešnu.\n"Svi smo ljudska bića i želimo iste stvari - mir, bezbednost, stabilnu situaciju, gde možemo da dižemo porodice, da imamo posao, prosperitet, perspektivu. Američki narod želi to sve za sve na svetu. A kada mi obratimo pažnju na jedan deo sveta, kao što su Srbija ili Balkan, razumite da je to nešto što želimo za vas", podvukao je on.\nPodsetio je da je američka administracija nedavno ugostila srpsku premijerku Anu Brnabić i šefa srpske diplomatije Ivicu Dačića povodom 100-te godišnjice podizanja srpske zastave na Beloj kući.\n"Lepa je slučajnost što se to dešava u trenutku kada postoji mogućnost napretka Srbije i može dati rešenje za dugotrajni problem, da se pomogne da se stabiliše ne samo Srbija, već ceo Balkan", objasnio je on.\nDžonson je istakao da je SAD jasno koliko je Srbija bitna za uspeh balkanskog regiona u celini, kao i važnosti da se kosovski problem reši.\nUvek postoji mogućnost da Tramp dođe u Srbiju\nAmerički senator Ron Džonson izjavio je da uvek postoji mogućnost da predsednik SAD Donald Tramp poseti Srbiju i da će on to ohrabriti, a predsednik Srbije Aleksandar Vučić dodao da bi to bila velika i važna poseta.\n"Ja ću to da ohrabrim, ali ne kontrolišem njegov raspored" rekao je Džonson na pitanje novinara da li postoji mogućnost da predsednik SAD Tramp dođe u Srbiju, a Vučić, u šaljivom tonu, dodao da nije to izmislio i da mu je Tramp to rekao.\n"On je to meni rekao, ja to nisam izmislio. A, sad, jednom će valjda da ima vremena, ja se nadam i bilo bi važno da predsednik Tramp dođe" naveo je Vučić.\nKako je rekao, od predsednika SAD Džimija Kartera nijedan američki predsednik nije dolazio u Srbiju i to bi blila velika i važna poseta.\n"Mnogima ne odgovara uspešna, demokratska, bogatija Srbija, koja čuva mir i stabilnost", rekao je predsednik Srbije.\nEmilija Ron Dzonson je uvek spremam da saslusa sta imaju da kazu Srbi i Srbija\nolja Trud se na kraju uvek ispalti.\nKoa Dobro je da je prepoznao nas trud i rad.\nOskar Na primer sta?\nkontesanera Pozitivna strana sadašnje situacije je ta što velike sile sada uvažavaju stav i mišljenje Srbije po pitanju rešavanja kosovskog problema.\nRade Srbija se svim silama trudi da se sačuva mir i stabilnost.\nMarija Velike sile su promenile plocu\nMilena Senator Dzonson ima veliki uticaj u Amričkoj politici, koja je bitna za sve zemlje sveta pa tako iza Srbiju. Doro je da su svatili da nam treba vremena da se nađe dovoljno dobro rešrnje, za obe strane u pregovorima.\ntrele Mi sada imamo toliku diplomatsku aktivnost da nam se mora nesto resiti do kraja\nahahahahaahahahaahhahahgahahha Kad mi fali smeha ja citam komentare botova po portalima


Pandemija COVID-19 motivisala je domaće naučnike i preduzetnike, da osmisle maksimalno bezbedne i ekonomski isplative maske, koje će, po svemu sudeći, još neko vreme biti deo naših odevnih kombinacija.\nJedna takva inovacija uskoro će ugledati svetlost dana, zahvaljujući saradnji eminentnog naučnika, doktora Vukomana Jokanovića i uspešne novosadske preduzetnice, Ivane Đurović, u čijem pogonu će od septembra početi da se proizvodi jedinstvena maska sa filterom od nanočestica srebra.\nALBO hirurške maske sa nanosrebrom, rezultat su višemesečnih temeljnih istraživanja jednog od najistaknutijih inovatora u našoj zemlji, doktora Vukomana Jokanovića.\nKako kaže, njegov najnoviji patent jedinstven je na ovim prostorima, pre svega, jer se zasniva na nanomedicini, koja se smatra najvećim izazovom 21. veka.\n“Ovo je nanosistem prenešen u sistem koji se nalazi u platnu, tu je bio izazov fiksirati čestice nanosrebra unutar platna i kako obezbediti njihovu gustinu da bi one obezbedile da virus, iako je mali, ima što je moguće manje šanse da ne dođe u kontakt ni sa jednom od njih”, kaže dr Vukoman Jokanović, naučni savetnik i inovator.\n“Maska koja nema u sebi aktivni sistem sličan ovome vas ne štiti dovoljno, jer je pitanje vremena za koje će virus da prođe sa spoljašnje površine maske na unutrašnju”, dodaoje Jokanović.\nOvaj dugogodišnji saradnik Instituta za nuklearne nauke “Vinča”, ističe da su ove maske postojane i da se mogu koristiti više meseci, lako se dezinfikuju, peru i peglaju.\nZa kvalitet i dizajn biće zadužena novosadska kompanija, kojoj je primarna delatnost kongresni turizam, ali je u uslovima pandemije proširila svoj opseg.\nPlan je da patent profesora Jokanovića planiraju da unaprede i da nakon dobijanja sertifikata počnu sa prvom serijom, kako bi ona bila dostupna pre svega školarcima, njihovim roditeljima, ali I zdravstvenim radnicima u crvenim zonama.\nMesecima smo se oslanjali na negativni PCR test, Kon sada kaže nešto drugo\n..а штити и од вампира и вукодлака и осталих крвопија....


ManpowerGroup Srbija nova članica Foruma za odgovorno poslovanje | odgovornoposlovanje.rs\nManpowerGroup Srbija nova članica Foruma za odgovorno poslovanje\nBeograd, 31. januar 2018. – Kompanija ManpowerGroup Srbija pridružila se mreži članica Foruma za odgovorno poslovanje.\nManpowerGroup je multinacionalna kompanija poreklom iz SAD-a, sa sedištem u Milvokiju, država Viskonsin. Preko 65 godina, ova kompanija predstavlja globalnog lidera u oblasti privremenog i stalnog zapošljavanja, obezbeđujući organizacijama svih veličina kontinuirana kadrovska rešenja kako bi poboljšali poslovnu spremnost i konkurentnost.\nVeć sedam godina zaredom, ManpowerGroup je jedina kompanija u ovoj oblasti proglašena za najetičniju kompaniju u svetu od strane Ethisphere Instituta, visoko je rangirana na Fortune 500 listi koja sadrži najveće američke kompanije, a istovremeno se nalazi na listi najvećih svetskih kompanija.\nPrincipe i prakse društveno odgovornog poslovanja kompanija uvrštava u sve segmente svoga poslovanja kroz ulaganje u programe usmerene na razvoj svojih zaposlenih, zaštite životne sredine i podršku lokalnoj zajednici.\nViše informacija o kompaniji možete pogledati na ovoj stranici.\nPoziv za prijavljivanje inicijativa u okviru projekta “Zasad za budućnost”


2. "Maraton želja", Sokobanja, 05. i 06.septembar 2009. godine\nJedinstvena turisticka manifestacija u Srbiji i regionu, sokobanjski “Maraton želja”, po drugi put se održava se u Sokobanji u subotu i nedelju, 05. i 06.septembra 2009. godine. Ucesnici mogu biti svih uzrasta i potrebno je samo da dodju u Sokobanju i obidu šest lokaliteta u Sokobanji za koje se od davnina veruje da ispunjavaju želje. To su Drvo želja, Bogorodica u steni, izvor Želja,...\nKonkurs Ministarstva poljoprivrede za dodelu podsticajnih sredstava za podršku razvoja sela\nMinistarstvo poljoprivrede republike Srbije raspisalo je konkurs za podsticajnih sredstava za podršku razvoja sela kroz investiranje u proširenje i unapredjenje ekonomskih aktivnosti seoskog stanovništva za 2009. godinu. Deo konkursa se odnosi i na proizvodnju suvenira i predmeta domace radinosti. Konkurs sa objavljenom izmenom možete preuzeti sa sajta Ministarstva, na adresi...\n"MK Group" promoviše srpski turizam u Belorusiji\nDelegacija kompanije "MK Group" predstavila je juce u našoj Ambasadi u Minsku, Kopaonik kao jednu od najatraktivnijih destinacija, kad je u pitanju planinski turizam u ovom delu Evrope. Ovo je prvo zvanicno predstavljanje srpskog turizma u Belorusiji. Prezentaciji Kopaonika sa svim smeštajnim kapacitetima hotela "Grand" i apartmanskog naselja "Konaci", prisustvovao je zamenik ministra...\n"Homoljski motivi", Kucevo, od 24. do 29. avgusta 2009. godine\nOvogodišnja Smotra izvornog narodnog stvaralaštva „Homoljski motivi“ održace se od 24. do 29. avgusta 2009. godine. Centralni deo manifestacije je u subotu, 29. avgusta. Program za ovaj centralni dan je sledeci: 08,00 casova - prodajna izložba homoljskog sira i meda, 09,00 casova - takmicenje u pripremanju starih narodnih jela i izložba narodnog rukotvora „Zlatne ruke“...\n"Somborsko leto 09", Sombor, 25-30. avgust 2009. godine\nProgram: Utorak, 25.avgust u 21,00 •\tULICNI ZABAVLJACI, KIKINDA •\tYOUTH IN FIRE PERFORMANCE Sreda, 26.avgust u 21,00 h •\tKONCERT •\tÐUVEGIJE I ZLATNE STRUNE - Tamburaši Cetvrtak, 27.avgust u 21,00 h •\tULICNI ZABAVLJACI •\tPIRAT A LA VATRA, LUIGI,KANARI ESPANA Petak, 28.avgust u 11,00 h •\tSHOW PROGRAM ZA DECU •\tIZGUBLJENI GUSAR LUIGI, KANARI ESPANA...\nBacka Palanka potpisala tri medjunarodna protokola o saradnji sa opštinama Drvar, Bosanski Petrovac i Donji Lapac\nTuristicka organizacija opštine Backa Palanka je u periodu od 18. – 20.08.2009. godine potpisala tri medunarodna protokola o saradnji u oblasti turizma, kulture i sporta i to sa opštinama Drvar i Bosanski Petrovac (BiH), kao i opštinom Donji Lapac (Republika Hrvatska). Uvažavajuci cinjenicu da Backu Palanku u najvecem broju posecuju gosti iz Republike Srpske, Federacije BiH, kao i iz...\n"Sajam šljiva", Osecina, 28-30. avgust 2009. godine\n"Velikogospojinski dani 2009", Novi Becej, 27-30. avgust 2009. godine\nProgram: Cetvrtak, 27. avgust 13,00\tXV smotra paradnih zaprega - u toku pauzama deca iz vrtica sa predstavom " Banatska svadba "; folklor (Tiski kej) 17,00\tLitija (Manastir na Tisi) 18,00\tVelikogospojinsko bdenije (Manastir na Tisi) 20,30\tGovor dobrodošlice 21,00\tKoncert Harisa Džinovica Predgrupa – “Betty Boop” Petak, 28. avgust 16,00\tPredstavljanje ucesnika u kuvanju riblje...\n"Mud®ijada", Borac, 28-29. avgust 2009. godine\n“Mud®ijada” je medunarodno takmicenje u kulinarstvu koje je prvi put održano oktobra meseca 2004. godine, a koje je za cilj imalo propagiranje specijaliteta od belih bubrega, kao i tradicionalne srpske kuhinje. Sam dogadaj je neocekivano izazvao veliku svetsku pažnju, cemu u prilog govori i cinjenica da je vest o manifestaciji brzo obišla ceo svet putem poznatih svetskih sajtova i...\nPrva Prethodna 12 3 4 5 6 7 8 9 10 11 12 17 Sledeća Poslednja


„Tajne igre“ zbog Katara: Sprema li se najveći fudbalski PREOKRET veka? (video, foto)\nM. P. 21. juna 2019. 09:27\nArgentinska televizija „TNT sports“ objavila je da nakon hapšenja bivšeg šefa Evropske fudbalske unije (UEFA) Mišela Platinija, Međunarodna fudbalska federacija (FIFA) razmatra mogućnost da oduzme Kataru pravo održavanja Svetskog prvenstva 2022. godine.\nFIFA, navodno, održava „tajne sastanke“ na kojima se razmatra moguća zamena za domaćina turnira u Kataru, javila je argentinska televizija.\nSprema li se rotacija\nUkoliko bi FIFA donela takvu odluku, morala bi da prizna da je ceo proces izbora Katara bio nezakonit i nelegalan, a zna se da se „sopstvena krivica najteže priznaje“, smatra Stanković.\nA dok se ne oglasi FIFA, informaciju o oduzimanju domaćinstva Kataru trebalo bi primiti i prihvatiti kao glasinu sa manje ili više osnova.\n„Vidim da svetska štampa još to nije uzela kao glavnu temu dana, tu i tamo se nagoveštava da bi moglo da dođe do neke vrste rotacije i da se prvenstvo 2022. igra u SAD, Kanadi i Meksiku, a da bi Katar, eventualno, mogao da bude domaćin 2026. godine“, kaže Stanković.\nOn dodaje da su to, za sada, samo spekulacije, ali da verovatno ima nekakvih indicija na osnovu kojih se tvrdi da bi moglo doći do „rotacije“ Mundijala 2022. i 2026.\nSagovornik Sputnjika podseća da je Svetsko prvenstvo 1986. godine trebalo da se održi u Kolumbiji, ali je ta zemlja, tri godine uoči početka Mundijala, zbog ekonomske krize odustala od organizovanja najvećeg svetskog sportskog događaja, pa se organizacije prihvatio Meksiko.\nDug spisak novih „domaćina“\nUkoliko bi Kataru bila oduzeta organizacija Svetskog prvenstva, to po svetski fudbal ne bi imalo neke ozbiljnije posledice, jer bi se verovatno našla zemlja koja ima odgovarajuću infrastrukturu, smatra Stanković.\nA takvih zemalja ima, dodaje naš sagovornik, pogotovo onih koje su u neposrednoj prošlosti organizovale velika takmičenja i mogle bi u kratkom roku, od tri godine, da se spreme za prvenstvo.\nMeđu njima su Nemačka i Francuska u Evropi i, na kraju krajeva, i Rusija, mada Stanković ne veruje da bi Mundijal mogao dva puta zaredom da se odigra u istoj zemlji. Takođe, prvenstvo bi se moglo odigrati i u tri severnoameričke države.\n„Znamo da u Americi koja je imala Mundijal 1994. postoje odgovarajući stadioni i infrastruktura, tako da bi se alternativa našla i to bi bio manji problem. Veći problem bi bio Katar, koji bi u tom slučaju, verovatno, tražio obeštećenje za ogromna ulaganja koja je do sada imao. Katar konstruiše nekoliko stadiona, troškovi su ogromni i sad je pitanje šta bi od toga moglo da se dokaže na sudu i šta bi moglo da se naplati“, kaže Stanković.\nMeđutim, za sada je reč samo o spekulacijama i trebalo bi sačekati da se FIFA zvanično oglasi, zaključio je Stanković.\nPrema procenama, troškovi Katara za organizaciju Svetskog prvenstva trebalo bi da dostignu cifru od 200 milijardi dolara. Katarski ministar finansija Ali Šerif Al-Emadi izjavio je u februaru 2017. da njegova zemlja troši 460 evra nedeljno na izgradnju neophodne infrastrukture za Svetsko prvenstvo 2022.\n— Supreme Committee for Delivery & Legacy (@SCcorporate) February 3, 2019\nFrancusko finansijsko tužilaštvo privelo je pre dva dana nekadašnjeg najboljeg fudbalera sveta Mišela Platinija, jer istražuje navodna „aktivna i pasivna dela podmićivanja službenika“ u vezi sa dodelom domaćinstva Mundijala Kataru.\nKatar je u decembru 2010. godine, u vreme kada je Platini bio na čelu UEFA, dobio domaćinstvo Svetskog prvenstva iznenađujućom pobedom, s obzirom na nedostatak interesovanja lokalne publike, ekstremne vrućine koje vladaju u tom regionu i nizak kvalitet fudbala u toj zemlji.\nFrancuski mediji prenose da je Platini ispitan u vezi sa navodnom večerom u Jelisejskoj palati 23. novembra 2010. godine, na kojoj je bio sa tadašnjim predsednikom Francuske Nikolom Sarkozijem, princom Katara Tamimom bin Hamadom el Tanijem i tadašnjim premijerom Katara Hamadom bin Jasemom el Tanijem, kao i u vezi sa tim zbog čega je promenio mišljenje da umesto za SAD glasa za arapsku zemlju.


Andrea od leta 2020 u Budućnosti – Andrea Lekić\nJedna od najboljih igračica sveta u poslednjih 10 godine, potpisala je u dvogodišnji ugovor sa Budućnosti iz Podgorice.\nZvanično najbolja igračica planete 2013. godine, stiže u Podgoricu iz redova ĆSM Bukurešta gde je stigla posle odlaska iz skopskog Vardara\nLekić (32), koja je sa Srbijom 2013. osvojila srebrnu medalju na Svetskom prvenstvu koje je održano u toj državi, ima bogato međunarodno iskustvo – nastupala je za Krim, Đer i Vardar, a od 2018. je članica CSM Bukurešta. Sa Đerom je 2013. osvojila trofej Lige šampiona, a tri puta je igrala finale elitnog takmičenja.\nGodinama je jedna od najboljih srednjih bekova u elitnom takmičenju i igračica koja uz izuzetnu kreativnost u napadu, ima i sjajan šuterski potencijal, pa je jasno da je Budućnost dobila veliko pojačanje.\nAndrea je do sada postigla 794 gola u Ligi šampiona, čime se našla u TOP 10 igračica svih vremena sa najviše postignutih golova u ovom takmičenju. u dresu Krima postigla je 247, u dresu Đera 12, najviše u dresu Vardara 335 i do sada u dresu Bukurešta tačno 100.


petak, 18 mart 2011 14:51\nNOVI SAD - Liga socijaldemokrata Vojvodine predložila je Vladi Republike Srbije da u sklopu mera pomoći građanima u vreme krize hitno obustavi obavezu redovne godišnje registracije traktora, kombajna, prikolica i ostalih poljoprovrednih mašina, uvedenu novim Zakonom o bezbednosti saobraćaja na putevima.\n- Smatramo da je važno da ostane obaveza redovnog godišnjeg tehničkog pregleda, kao što je i bilo do nedavno, kako bi se održao nivo bezbednosti na putevima. Ali, redovna godišnja registracija sa svim svojim troškovima, prevelik je danak za ionako osiromašena poljoprivredna domaćinstva – piše u saopštenju. Takođe se navodi da poljoprivrednici u Srbiji inače imaju manje subvencija nego što je to slučaj u zemljama u okruženju, te da bi im ovakva mera svakako uštedela dosta novca i pomogla da nekako prebrode ovu godinu u kojoj je repro materijal već poskupeo 30 odsto u odnosnu na prethodnu.\n- Poljoprivreda može biti jedan od načina za izlazak iz krize, ali da bi se to i ostvarilo potreban je strateški prilaz i pomoć države poljoprivrednim proizvođačima. Za početak, barem ovakva – zaključuje se u saopštenju.


Dodik: Istražićemo ko dobija osam miliona dolara od USAID-a | Grad Prijedor online vijesti i informacije\nRepublika Srpska ozbiljno će se pozabaviti time ko će sve dobiti američke pare, poručuje predsjednik Republike Milorad Dodik. Sumnja da pod oznakom “borba proitv korupcije” Amerikaci namjeravaju da finansiraju pojedine medije i nevladine organizacije.\nPovod je Okvirni sporazum koji su prije pet dana potpisali Vlada SAD-a i Savjet ministara BiH, na osnovu kog će osam miliona dolara otići na borbu protiv korupcije. Milorad Dodik poručuje da je sporazum obavijen velom tajne i da je sve odrađeno mimo dosadašnje prakse. Tvrdi da u zaključcima sa posljednje sjednice Savjeta ministara piše da za potpisivanje sporazuma o grantu nije bilo potrebno pribaviti mišljenje entitetskih institucija, što se protivi svim dosadašnjim procedurama.\n“To je rušenje prakse i urušavanje ustavnog poretka. Do sada, u prethodnom sazivu ministara, to se nije moglo dešavati. USAID je morao i mogao da donira svoja sredstva republičkim, odnosno zajedničkim institucijama, i da se ta implementacija radi na način kako je to predviđeno zakonima BiH, odnosno RS”, naglašava predsjednik Dodik.\nZaključci sa posljednje sjednice Savjeta ministara nisu dostupni na njihovoj veb stranici. Iz Ministarstva finansija i trezora BiH za ATV poručuju da će Agencija za javne nabavke biti korisnik granta, ali da neće direktno dobijati novac. USAID će birati implementatore u skladu sa svojim propisima i procedurama za nabavke. Iz USAID-a ne otkrivaju kome će sve otići osam miliona dolara. Poručuju da su ciljevi sporazuma unapređivanje kapaciteta Agencije za javne nabavke, jačanje ključnih procesa za sprečavanje korupcije u javnim institucijama i povećanje nadzora. Akcenat je na nadzoru, kojim žele da rade na prevenciji korupcije, a u taj proces bi, osim organizacija civilnog društva, uključili i medije. Naravno, ne otkrivaju koje.\n“Nadzor će uključivati rad putem civilnog društva i medijskih grupa kako bi nadgledali institucije, identifkovali i objavljivali kršenje zakona i izgradili javni pritisak”, poručuju iz USAID-a.\nMilorad Dodik poručuje da je planirano da taj novac bude izvan fiskalnih obaveza i okvira i izvan finansijskog i pravnog okvira Bosne i Hercegovine. Tvrdi da američka ambasada na mala vrata pokušava da uvede intervencionizam u unutrašnja pitanja Bosne i Hercegovine.\n“Govori se o jednom perfidnom načinu uticaja i miješanja u izborni proces koji je veoma vidljiv, i ja želim da javnost u RS upoznam s tim. Želim da znam da dosadašnja praksa u RS nije bila ovo i da su NVO koje oni biraju isključivi konzumenti tog novca. To znači da moraju da rade po njihovim pravilima”, kaže Dodik.\nPrijedlog sporazuma biće dostavljen Predsjedništvu Bosne i Hercegovine. Za potpisnika je određen ministar finansija i trezora BiH, a ministarstvo sprovodi procedure koje prethode potpisivanju sporazuma.


Sertifikati za one sa buster dozom vakcine važe do daljeg – DnevniZurnal\nby admin 21/02/2022, 16:18 1.9k Views\nZeleni sertifikat koji dobijaju svi građani posle primanja treće doze vakcine protiv korona virusa, biće validan do daljeg, bez vremenskog ograničenja, izjavila je virusološkinja i članica Kriznog štaba Tanja Jovanović.\nOna je za portal Nova.rs objasnila da građani koji su kompletno vakcinisani mogu da koriste taj dokument tokom narednih nedelja, bez obzira na to kada su primili buster dozu, dok god Nacionalni komitet za imunizaciju ne donese drugačiju odluku.\nSastanak članova Nacionalnog komiteta za imunizaciju, koji je bio planiran do kraja februara, još nije održan, pa su dogovori, koji uključuju moguću odluku o uvođenju četvrte doze ili neograničeni produžetak važenja zelenih sertifikata, za sada na čekanju.\nPratimo svakodnevno broj novozaraženih i umrlih od kovida-19, a čekamo da vidimo kakva će biti situacija posle praznika i školskog raspusta. U zavisnosti od epidemiološke situacije donećemo odluku o produžetku važenja sertifikata ili o uvođenju četvrte doze vakcine, najavila je Jovanović.\nZa sada nema novih odluka, pa svi građani koji su primili tri doze vakcine mogu neometano da koriste svoj sertifikat i u narednom periodu, bez obzira na to što je kod pojedinih dosad već prošlo više od sedam meseci, objasnila je Jovanović.\nSrbiji je manje od 50 odsto ljudi primilo tri doze vakcine, posle kojih se dobija zeleni sertifikat, koji je prema prvobitnim odlukama zdravstvenih vlasti važio 210 dana ili sedam meseci.\nPosle isteka ovog perioda, sertifikat bi trebalo da postane crven ili nevažeći, a dok god je zelen, omogućava ulazak u ugostiteljske objekte i prelazak granice za zemlje u kojima je posedovanje ovog dokumenta obavezno.


Novi depo i stanica za 1,5 miliona evra - Boom93\nDveri počele kampanju bojkota iz Požarevca\nSergej Trifunović napadnut tokom prikupljanja potpisa, policija privela dve osobe\nRoba iz Srbije ne može na Kosovo bez dokumenata „Republika Kosovo“\nSpace X i NASA poslali astronaute u svemir, raketa preletela Srbiju\nNovi depo i stanica za 1,5 miliona evra\n31. oktobra 2011.\nPreduzeće „Veolija transport Litas" iz Požarevca uložiće 1,5 miliona evra u izgradnju novog ekološkog depoa za autobuse i dogradnju stanice.\n"Taj projekat će biti realizovan u naredne dve\ngodine", rekao je izvršni direktor za saobraćaj "Veolije" iz\nPožarevca Slavoljub Ðorđević.\nFirma će u Požarevcu prodati stari depo za autobuse i\nizgraditi moderan, kao što „Veolija" ima, na primer, u Mariboru, sa sistemom za\nsakupljanje i prečišćavanje vode koja se koristi za pranje autobusa, kazao je\nÐorđević je rekao da grad treba da odredi odgovarajuću\nlokaciju za novi depo, kao i da će „Veolija" proširiti postojeću autobusku\nstanicu poslovnim protorijama.\nKrov ekološkog depoa sakuplja kišnicu u rezervoarima\nispod zemlje, prečišćava i ponovo koristi za pranje autobusa, tako da se voda\niz gradskog vodovoda štedi odnosno koristi samo kada se voda iz rezervoara\npotroši tokom dužih sušnih perioda, objasnio je Ðorđević.\nKompanija "Veolija" je ogranak konglomerata\n"Veolia Envajorment" sa sedištem u Francuskoj i najveći je svetski\nprivatni operater u javnom prevozu putnika.\n"Veolia transport" posluje u 28 zemalja širom\nsveta, sa više od 60.000 vozila i 3,3 milijarde putnika godišnje, kao i ukupnim\ngodišnjim obrtom većim od osam milijardi evra.\n"Veolija" je u Srbiji postala jedan od dva\nstrana investitora u oblasti javnog transporta, kupovinom dve kompanije –\n"Litas" iz Požarevca i "Luv" – Braća Šarac iz Beograda.\nPripreme za pretvaranje centra grada u pešačku zonu\nDepo za autobuse od 1,5 miliona evra


Никола Антић одиграо 100. меч за Војводину - СПОРТСКИ ЖУРНАЛ\nНикола Антић одиграо 100. меч за Војводину\n01 новембар, 2018 3\nКапитен Новосађана Никола Антић јуче је 100. пут играо у дресу Војводине\nЈубилеј је обележен тако што је некадашњи првотимац Војводине Ђорђе Вујков, пре почетка сусрета, Антићу уручио симболичан поклон – урамљени дрес Војводине са бројком 100 на позадини.\nВоша је голом Ђурића савладала Радник са 1:0.\nVosainfo · 01 новембар, 2018 08:10\nVosa pregovara oko dovodjenja Nikolica i Ivanovica, Aleksa Vukanovic je trenutno blizi inostranstvu. U nekim pricama su levi bek iz i japanac iz Spartaka, kao i Frajdej Eze napadac koji je ranije igrao u Srbiji.\nVox · 01 новембар, 2018 09:19\nEh, bar da je to povod za zadovoljstvo... Želim mu da što pre ode u neko inostranstvo, jer FK Vojvodina je u svojoj istoriji imala daleko bolje kapitene od njega. Mnogi su odigrali bili kapiteni i odigrali manje od 100 utakmica u "pola belom, pola crvenom" dresu, a ostali su zapamćeni kao agilni kreativci, motivatori i prave vođe na terenu. Kapiten FK Vojvodine (šta god svi ostali mislili) treba da podističe tim na terenu da funkcioniše u svakom segmentu, koji će doneti jedini pravi rezultat - strahopoštovanje od strane protivnika koji strepi od centarfora "gladnih golova". Na žalost većine nas koji podržavamo ovaj voljeni klub (pa i većine iskrenih poštovalaca fudbala), danas jednostavno nije tako (razloga je zilion - od organizaconih do stručnih i ljudskih). Nikola Antić će naravno biti zapamćen samo po tome što je odigrao 100 utakmica i ništa više (jer jasno je da druge kvalitete nema i samo zauzima mesto u timu).\n007 · 01 новембар, 2018 13:40\nBravo ANTO poklon si dobio od naše legende Đora Vujkova zvani ŽORŽ koji je igrao na tvojoj poziciji i koji je mogao u zadnjeg veznog vrhunski da igra reprezentaivac YU 4 puta iako je zaslužio bar 24 i osvajač jedinog ZLATA sa EP do 21 gg. za mlade 1978. kao i treći po broju odigranih prvenstvenih utakmica za našu VOJVODINU,300 od 74. do 83. kad je prešao sa 28 gu Lokeren gde je u 3 sezone biran u dva puta u idealni tim belgijskog prvenstva,i tebi nek bude upola karijera biće odlično.ps. još uvek mi se drma prečka pred očima kad sam na tv 77 gledao prenos prijateljske utakmice uz komentar legendarnog Vladanka Stojakovića kad je u Belo Horizonteu pred 120.000 ljudi bilo BRAZIL YU 0 0 a ŽORŽ kom je to bio 1. meč za Atim sa 30 m iz igre opalio po lopti i legendarnog Leona spasla prečka od koje se lopta odbila na gol liniju i spasila Brazilce poraza a tad je selektor bio Legendarni Marko Valok koji ima preko 90 g. imogli bi i dati neki interviju sa njim baš o toj godini kad je bio selektor


STANKOVIĆ NE MOŽE DA RAČUNA NA TRI IGRAČA Zavirite na poslednji trening Zvezde pred meč protiv Hofenhajma (FOTO) - MaxBet Sport\nFudbaleri Crvene zvezde odrađuju poslednje pripreme pred meč sa Hofenhajmom (Foto: Starsport)\nFudbaleri Crvene zvezde odradili su i poslednju pripremu pred meč grupne faze Lige Evrope. Crveno-beli u Grupi L u četvrtak od 21 sat igraju protiv Hofenhajma.\nU kladionici MaxBet je kvota na pobedu Hofenhajma protiv Crvene zvezde 1.48.\nTrening je prošao bez trojice važnih fudbalera Gelora Kange, Mirka Ivanića i Ričmonda Boaćija. Prva dvojica izostaju zbog koronavirusa, a potonji zbog povrede, piše na sajtu Zvezde.\nPredstavnici medija bili su ograničeni na to da petnaest minuta provedu na treningu, što znači da su prisustvovali samo uvodnom zagrevanju i vežbama koje su fudbaleri radili pod strogim nadzorom Federika Panonćinija. Potom se prešlo na taktički deo i na igru na dva gola, a Dejan Stanković je imao priliku da razreši i poslednje dileme pred meč.\nCrveno-beli su trenirali u odličnim uslovima, s obzirom da je stadion Hofenhajma, tačnije Rajn Nekar arena, izgrađena 2009. godine po svim najmodernijim uslovima i standardima, što dovoljno govori o ambicijama Hofenhajma.\nO tome koliko se računa vodilo o bezbednosti, govori podatak da ni na konferenciji za medije nije bilo dozvoljeno prisustvo novinarima, već da se sve radilo putem video-prenosa. Meč u Hofenhajmu igraće se pred praznim tribinama zbog pandemije koronavirusa.\nTagovi:FK Crvena zvezdaFK HofenhajmLiga EvropeLiga Evrope 2020/2021Top2Top3\nUncategorizedpre 27 minuta


Laguna - Bukmarker - Svim srcem za vas - Knjige o kojima se priča\nIzdavačka kuća Laguna i knjižarski lanac Delfi pripremili su još jednu neverovatnu akciju za sve ljubitelje lepe pisane reči, novu akciju pod nazivom „Svim srcem“.\nU svim knjižarama Delfi, od ponedeljka, 22. aprila, kupovinom bestselera „Brodolom“ Šarlot Rougan, „Povratak na Krit“ Brende Rid ili „Glasovi srca“ Jan-Filipa Zendkera na poklon dobijate dve posebno dizajnirane NIVEA mini-kreme iz ograničene serije.\n„Brodolom“ je roman koji osvaja čitaoca kroz književno uzbudljivu i egzistencijalno surovu priču.\n„Povratak na Krit“ je neverovatna ljubavna drama koja vas neće ostaviti ravnodušnim.\n„Glasovi srca“ svojom radnjom odvešće vas na čarobno mesto nezaboravne ljubavne priče.\nKao jedna od vodećih međunarodnih kompanija za negu kože, Beiersdorf je blizak potrošačima i nudi im privlačne i inovativne proizvode. Brendovima ove kompanije se veruje – od NIVEA, jednog od najvećih brendova u nezi kože, do drugih međunarodno uspešnih brendova. Sa iskustvom od više od 125 godina u nezi kože i jednim od najmodernijih istraživačkih centara na svetu, Beiersdorf je znak za inovativne kozmetičke proizvode visokog kvaliteta.\nAkcija „Svim srcem“ važi u svim knjižarama Delfi do 5. maja 2013. godine.


Nakon dvije decencije ponižavanja: Gradjevince u BiH "traže svijećom" Istaknuto\nS druge strane, sindikalci im na to poručuju - koliko para, toliko muzike, te ih savjetuju da odriješe kesu i bolje plate bar ono kadra što nam je ostalo.\nPoslodavci na to uzvraćaju riječima da njemačke plate ne mogu ponuditi, te se žale da, taman kada "proizvedu" dobrog radnika, on im se zahvali i ode u inostranstvo.\nTako nam Senija Šehanović, direktorica proizvodnog, građevinskog i uslužnog preduzeća "ARCON - in" Zenica, priča da firmu vodi od 1994. godine te priznaje da je radnike danas jako teško sačuvati.\n"Kod nas su izuzetno dobre plate, uslovi rada, četrdesetosatna radna sedmica. Garantujem da malo ko u građevinarstvu ovo pruža. Međutim, ja se ne mogu nositi s njemačkim platama", ističe Šehanovićeva za "Nezavisne" te priznaje da dobre radnike danas svijećom treba tražiti.\nZanimljivo je da je ona nedavno doktorirala na temu "Uticaj korporativnog komuniciranja na imidž građevinskih preduzeća u BiH", odnosno radila je veliku studiju kojom je, kaže, obuhvaćeno 150 građevinskih firmi. Rezultati su alarmanti.\n"Jedan od rezultata glasi - ono po čemu je BiH bila poznata jeste kvalitetna jeftina radna snaga u građevinarstvu, a ono što ćemo sada da osjetimo jeste apsolutni nedostatak kadra, kvalitetnih majstora u svim mogućim dijelovima našeg posla", kaže Šehanovićeva.\nPožalio nam se i Mitar Gajić, vlasnik preduzeća "Tehnika inženjering" Bijeljina, koje gradi i prodaje stambeno-poslovne objekte, da već kubure s radnicima.\n"Prošle godine nam je određeni broj kvalitetnih ljudi otišao u inostranstvo. U pitanju su ljudi koje smo dobro obučili i naučili da rade. Trebaju sigurno tri do četiri godine da se 'proizvede' solidan majstor. Kada ga obučimo i naučimo da može sam da radi, on odlazi", priča Gajić za "Nezavisne".\nDa problemi postoje, poručuje i Mile Petrović, sekretar Udruženja građevinarstva i industrije građevinskog materijala u Privrednoj komori Republike Srpske.\n"Činjenica je da je sve manji broj kvalifikovanih radnika koji na adekvatan način mogu odgovoriti radnim zadacima u oblasti građevinarstva, a sve je manje i mladih koje ova vrsta posla zanima da bi mogli preuzeti znanje od starijih, iskusnih radnika, koji su na zalaskom radne karijere", navodi Petrović.\nPo njegovim riječima, privredna društva iz oblasti građevinarstva u Republici Srpskoj u narednoj, kao i prethodnoj građevinskoj sezoni, imaće ogromnih problema u pogledu nedostatka stručne i kvalifikovane radne snage.\nKako nam je potvrdio, nedostatak radnika je evidentan u svim fazama u procesu izgradnje građevinskog objekta, gdje spadaju rukovaoci građevinskim mašinama - kranisti, zidari, tesari, armirači, keramičari, moleri, monteri elektroenergetskih postrojenja i drugi.\nUpozorava i Dragana Vrabičić, predsjednica Sindikata građevinarstva i stambeno-komunalne djelatnosti RS, da je dosta kvalifikovanih ljudi otišlo, ali nisu svi.\n"Ima ljudi koji znaju da rade, ali oni sada hoće da određuju svoje uslove. Poruka poslodavcima je - platite radnike, nemojte na njima štedjeti, jer to više ne možete. Nema tu više apsolutno nikakve velike filozofije", savjetuje Vrabičićeva.\nPodaci Agencije za statistiku BiH pokazuju da je prosječna neto plata zaposlenih u građevinarstvu u novembru prošle godine iznosila 606 maraka.\nKad su radnici otšli, sjetili se da treba dopustiti sindikalno organizovanje\nHrvati neće raditi za 2.600 KM, ali Bosanci hoće\nHrvatska ostala bez radnika: 100.000 penzionera ponovo ide na posao u Hrvatskoj\tNjemački domino efekt: I Pevec povećao plaće


Dan online - Ekonomija: Na alkohol godišnje 300 eura - 2019-01-03\nEkonomija ANALIZA EUROSTATA\nProsječan stanovnik Evropske unije (EU) 2017. godine na alkohol je godišnje trošio 300 eura, pokazuju podacima Eurostata. Kako se navodi u analizi Eurostata, domaćinstva su 2017. godine trošila 1,6 odsto svog ukupnog budžeta na žestinu, vino i pivo.\nNavodi se da je ukupno na alkoholne proizvode potrošeno 130 milijardi eura, što je 0,9 odsto BDP Unije ili više od 300 eura po glavi stanovnika, prenosi B92.\nNajveći udio u potrošnji na kupovinu alkoholnih pića imaju tri baltičke države – Estonija 5,2 odsto, Letonija 4,9 odsto i Litvanija četiri odsto. Slijede Poljska sa 3,5 odsto učešća u ukupnom trošku na nivou EU, Češka sa 3,3 odsto, Mađarska sa tri odsto i Finska sa 2,8 odsto. Najmanje udjele u trošku za alkohol bilježe Španija 0,8 odsto, Grčka i Italija po 0,9 odsto, te Njemačka, Austrija i Portugal po 1,4 odsto. Analiza Eurostata, pokazala je da je između 2007. i 2017. godine trošak na alkohol porastao u Rumuniji sa 2,3 odsto na 2,7 odsto, dok je u Bugarskoj smanjen sa tri odsto na 1,7 odsto.


SJAJNO IZGLEDA, A RADI JOŠ BOLJE: Predstavljen HTC One mini 2 : Nadlanu.com\nSJAJNO IZGLEDA, A RADI JOŠ BOLJE: Predstavljen HTC One mini 2\nObjavljeno 15. maj 2014. / 21:25:56\nHTC, svetski lider u inovacijama i dizajnu, predstavio je danas HTC One mini 2, najnovijeg člana poznate HTC One porodice.\n“Najnoviji član nagrađivane HTC One porodice spaja napredna svojstva, koja su tim telefonima i donela mnoga svetska priznanja, u elegantan i kompaktan uređaj. Njegova veličina i fino obrađene stranice čine da telefon savršeno pristaje vašem dlanu, savršeno leži u džepu ili torbi i da pri tome izgleda sjajno i radi još bolje. To je savršen izbor za one koji su zaljubljeni u legendarni dizajn modela HTC One (M8), ali žele nešto kompaktnije”, izjavio je Piter Čou, generalni direktor HTC korporacije.\nUz isti dizajn koji je HTC-u doneo “iF gold product design award“ nagradu u 2014. godini za model HTC One (M7), elegantni HTC One mini 2 ima glatku i zakrivljenu zadnju stranu, fino izbrušenu i obrađenu u Gunmetal Gray boji, kao i kod modela HTC One (M8). Dostupan je i u Glacial Silver i Amber Gold bojama, a njegova kompaktna veličina i moderan dizajn čine ga očiglednim izborom onih koji žele telefon koji izgleda neverovatno, a uz to i pruža sjajno korisničko iskustvo.\nHTC One Mini 2 ima četvorojezgarni Snapdragon 400 procesor koji radi na 1.2 GHz, 1 gigabajt RAM memorije i 16 gigabajta za skladištenje podataka koje se može povećati memorijskom karticom do 128 gigabajta. Ovaj pametni telefon pokreće najnovija 4.4 verzija Android operativnog sistema.\nSa prednjom kamerom od 5 MP, selfiji visokog kvaliteta su zagarantovani. Uz to, nećete morati da ponavljate fotografisanje, jer će vam tajmer za okidanje prednje kamere pružiti sasvim dovoljno vremena da zauzmete pravu pozu za slikanje. Da bi autoportretima dodao elemenat profesionalizma, HTC One mini 2 poseduje i Touch Up funkciju, za suptilna ulepšavanja koja uključuju ujednačavanje tonova kože, uklanjanja crvenila iz očiju i prilagođavanja kontura lica, pri čemu zadržavate prirodan izgled.\nAko ste u kreativnom raspoloženju, na svojim selfijima možete primeniti čak i Touch Up efekat za promenu veličine očiju, što će stvoriti izgled koji mnogo podseća na likove iz japanskih stripova.\nHTC One mini 2 poseduje HTC BoomSound tehnologiju i proizvodi moćan, jasan, čist i nikad bolji zvuk. Opremljen istim pojačalom kao i HTC One (M8). One mini 2 daje bogate tonove, od basa do soprana, proizvodeći intenzivan zvuk visokog kvaliteta koje reprodukuje kroz dvostruke prednje zvučnike koji su postali sinonim za nagrađivanu HTC One porodicu.\nPretvaranjem vašeg početnog ekrana u živ prenos najnovijih vesti i novosti sa društvenih mreža, HTC BlinkFeed vam značajan sadržaj čini pristupačnijim i lakšim za čitanje nego ikada ranije. Prikupljanjem informacija sa sve većeg spiska od preko 1 000 partnera, donosi vam najnovije informacije direktno na početni ekran, koristeći pokretna polja koja se automatski prilagođavaju sadržaju koji prikazuju. Kontinuiranim pomeranjem ekrana ćete brže i jednostavnije ispratiti interesantne priče i biti uvek u toku sa najnovijim dostignućima u svakom trenutku.\nNapravite Zoe Highlight video-snimke vaših najupečatljivijih iskustava kamerom od 13 MP i podelite ih sa prijateljima i porodicom putem aplikacije HTC Zoe i drugih kanala društvenih medija. Za sve te nezaboravne trenutke, Remix funkcija omogućava osobama koje vas prate da dodaju sopstvene fotografije, video-snimke i zvučne zapise kako bi napravili nove Zoe Highlight video-snimke koji vam pomažu da ponovo proživite to iskustvo iz svakog ugla.\nandroidhtchtc one m8htc one mini 2smartfon


VUČIĆ KLJUČAN ZA PREGOVORE: Merkel protiv da Tači vodi dijalog sa Beogradom\n24-05-2018 21:28 Izdvojeno Srbija Politika\nNajmoćnija država Evrope Nemačka, sa velikom ulogom u razgovorima Srbije sa privremenim vlastima u Prištini, protivi se planovima Hašima Tačija kada je reč o njegovoj vodećoj ulozi u tim razgovorima.\nMerkel (foto: sinhua)\nČak ni atmosfera sastanka Merkel-Tači nije onakva kakvom je hteo da je predstavi Trači. Merkelova se nije složila sa načinom na koji je uhapšen Đurić, kao ni sa načinom na koji je Tači zloupotrebio sastanak sa zemljama Kvinte pre nego što je uhapšen srpski pregovarač.\nEkspres piše da je Tači napravio veliki odjek kada je reč o sastanku sa nemačkom kancelarkom Angelom Merkel. "Posle konferencije sa Merkelovom je govorio za kosovske medije u Berlinu, održao je i konferenciju nakon što se vratio, a realizovane su i specijalne emisije na temu sastanka. Tači je posle sastanka u Berlinu rekao da su Kosovo i on lično spremni za razgovore sa Srbijom".\nIzvori "Express" navode da je Merkelova iskazala nezadovoljstvo Tačiju zbog načina na koji je uhapšen Marko Đurić, a posebno što se jedan takav čin desio posle sastanka Tačija sa ambasadorima zemalja Kvinte (SAD, VB, Nemačka, Francuska i Italija).\nOVDE pogledajte šta traži zlikovac Ešdaun od EU a uradi protiv Srbije.\nVLASNIK ČELSIJA NAPUSTIO ENGLESKU: Abramovič u Tel Avivu traži izraelsko državljanstvo\nEVROPA ZABRANJUJE SEKS: U Švedskoj donet zakon o obaveznoj saglasnosti za seks!


DŽK Crvena zvezda - Blic Sport\nDžudisti Crvene zvezde u velikom finalu Superlige Srbije sa niškim Kinezisom slavili su 4:1 čime su još jednom pokazali da su neprikosnoveni na domaćoj takmičarskoj sceni.\nDžudisti Crvene zvezde su još jednom potvrdili kvalitet u elitnom klupskom društvu -Ligi šampiona. Crveno-beli su u Portugalu, u gradu Odivelasu, na ovogodišnjem izdanju najjačeg klupskog takmičenja u meču za bronzu pobedili odličnu rusku ekipu Ratiboreca 3 2, čime su nastavili niz briljantnih rezultata na međunarodnoj sportskoj sceni.\nDžudisti Zvezde među osam najboljih\nDžudisti Crvene zvezde završili su debitantski nastup na Zlatnoj ligi u Beču među osam najboljih.\nDžudisti Zvezde za vikend nastupaju na Golden kupu\nTrener džudista Crvene zvezde Andrija Djurišić rekao je da njegova ekipa želi da napravi iznenadjenje u predstojećoj Golden ligi.\nDžudisti Crvene zvezde bronzani na Evropskom klupskom prvenstvu\nNa Evropskom klupskom prvenstvu u Hopdorfu u Holandiji, džudisti Crvene zvezde ušli su u istoriju srpskog sporta osvajanjem bronzane medalje.


Savez za Srbiju: Postajemo zemlja jeftine radne snage\n► Savez za Srbiju: Postajemo zemlja jeftine radne snage\nLideri Saveza za Srbiju ocenili su večeras na tribini u Novoj Varoši da se Srbija pretvara u zemlju jeftine radne snage a da se takvoj politici mogu suprotstaviti samo ako su jedinstveni.\nPodsećajući da se danas obeležava Međunarodni dan borbe protiv siromaštva, predsednik Demokratske stranke Zoran Lutovac je kazao da je to tema kojom Srbija "itekako" mora da se pozabavi.\n"Vlast stvara lažnu sliku trenutnog stanja, menjajući brojeve u statistici i pravljenjem virtuelne realnosti koja nema veze sa stvarnošću", rekao je Lutovac a preneo Savez za Srbiju.\nPredsednik Zdrave Srbije Milan Stamatović kazao je da niko nema pravo da poklanja državnu imovinu dok je lider Dveri Boško Obradović rekao da interes opšteg dobra mora biti iznad ideoloških razlika.\n"To je zaustavljanje odlaska mladih iz Srbije, krađe građana, pretvaranja radnika u jeftinu radnu snagu, propadanja koje traje punih šest godina. Rešenje je formiranje vlade stručnjaka u kojoj neće sedeti niko od opozicionih lidera", kazao je Obradović.\njeftina radna snaga /\n18.10.2018, 10:16h marama Preporuči\n"Srbija pretvara u zemlju jeftine radne..." Ne g Lutovac, takvo stanje se ne menja jedinstvom, vec novom politikom za razvoj privrede. A ona je? Da cujemo koju privrednu i monetarnu politiku zagovarate?\nPredsednik Demokratske stranke Srbije Miloš Jovanović izjavio je da je nezadovoljstvo građana režimom u Srbiji "apsolutno opravdano", ali i da se protestima trebalo prići...


Iako je predsednik Srbije najavio da cene energenata neće rasti, iz beogradskog Infostana građanima uz račun stiže uredno obaveštenje da se razmatra izmena odluke o ceni grejanja.\nCene energenata rastu globalno, a sam predsednik Aleksandar Vučić je nekoliko puta ukazao da nama, kao i svetu, sledi energetska kriza, ali je najavio da će Srbija to spremno dočekati i da se “niko neće smrzavati”.\nU prvim navratima je tvrdio da će energenata biti, ali je “pitanje po kakvoj ceni”, čime je nagovestio da bi cene mogle da se koriguju.\nMeđutim, Vučićevo najnovije obećanje je da “građani Srbije ne moraju da brinu, da će imati tople domove, dovoljno struje i gasa, te da cene neće rasti”.\nIpak, Infostan je uz svoje račune za septembar nagovestio mogućnost da bi iznosi mogli da se promene.\nNaime, na poleđinama računa Infostan obaveštava korisnike da je “u toku donošenje odluke o izmenama i dopinama odluke o cenama toplotne energije, a koja će se, po donošenju, primenjivati od 01. novembra ove godine”.\nAko je verovati predsedniku, Infostan će odlučiti da ova odluka ostane ista, s obzirom na to da se u dopisu ne navodi konkretno da će se cene menjati.\nMožda bi trebalo imati u vidu i činjenicu da su ovi računi štampani pre poslednje najave Vučića da će biti toplo i bez promene cena.


46 miliona dinara za Startap centar u Čačku - Bizlife.rs\n46 miliona dinara za Startap centar u Čačku\n21:24 Čačak, 07/03/2019\nVlada Srbije je sa 46 miliona dinara finansirala izgradnju i opremanje Startap inovacionog centra u Čačku, koji će biti otvoren do kraja aprila.\nTo je najavio ministar zadužen za inovacije i tehnološki razvoj Nenad Popović prilikom obilaska radova na izgradnji Centra u Čačku, objasnivši da je 20 miliona dinara izdvojeno za infrastrukturne radove, 20 miliona za najnoviju tehnološku opremu, a šest miliona za sadržaj Startap centra.\nNavodeći da se u Srbiji manje od pet odsto žena bavi inovacionim preduzetništvom, Popović je kazao da je Vlada Srbije usvojila uredbe o novim programima, uključujući i program ženskog inovacionog preduzetništva.\n„Radiće se i programi koji su danas najaktuelniji u Evropi, programi za ‘pametne gradove’, kao i programi za ‘bezbedne gradove’, koji bi trebalo da doprinesu većoj bezbednosti dece u školama i svih građana na ulici. U narednim mesecima očekujem predloge za realizaciju tih programa“, rekao je Popović.\nstartap inovacije informacione tehnologije čačak popovic centar


Sekretar Čertof se zalažio za čvršću saradnju Vašingtona sa savezničkim država u Evropi i svetu uopšte\nAmerički sekretar za unutrašnju bezbjednost Majkl Čertof, govorio je protekle sedmice u vašingtonskom Centru za međunarodne i strateške studije o globalnim antiterorističkim aktivnostima. Obraćajući se novinarima i ekspertima, sekretar Čertof je rekao da, kad je reč o ratu protiv terorizma, Sjedinjene Države i saveznici moraju, kako je rekao, vatru gasiti vatrom.\n"Nije to rat koji ćemo dobiti na isti način na koji smo pobedili u Drugom svetskom ratu - tako što ćemo na bojno polje izaći sa superiornijom silom. Borimo se protiv mreže (terorista) i jedan od načina borbe je stvaranje naše, anti-terorističke mreže," kaže sekretar Čertof.\nAntiteroristička mreža o kojoj govori Čertof sastojala bi se od država koje tesno saradjuju na obaveštajnom, bezbednosnom i drugim poljima kako bi se pratile, onemogućavale i uništavale terorističke organizacije. Bušova administracija tvrdi da je obaveštajna transatlanska saradnja ostala čvrsta, uprkos nesporazumima oko rata u Iraku. Ta saradnja, kaže sekretar Čertof, trebalo bi da se unapredi.\n“Kako da te veze podignemo na vićši nivo? Kako da odemo dalje od saradnje na bazi pojedinog slučaja - do stvarnog partnerstva koje će funkcionisati fokusirano na celinu misije, da zajedno sa našim saveznicima obavimo misiju kojom će se osigurati celi svet?”\nTo je pitanje na koje će Čertof tražiti odgovor tokom predstojeće evropske turneje. Još jedna tema njegovih razgovora na starom kontinentu - mogla bi da buude i nova pasoška politika Vašingtona. Od 26. juna, putnici kojima inače nije potrebna viza za ulazak u Ameriku - moraće da imaju biometričke pasoše. Većinom se tu radi o državljanima zemalja Zapadne Evrope. Sekretar Čertof želi uvodjenje nove tehnologije i za identifikaciju i pregled putnika. Zalaže se, kako je rekao, za uvodjenje parametra bezbednosti - gde bi prethodno pregledani putnici mogli brzo i efikasno da idu s jednog mesta na drugo, dok bi organi reda mogli da se fokusiraju na stvarne bezbednosne prijetnje.


Polako, opet otpisujete Zvezdu, a sećamo se šta je bilo prošle godine! - Sportske.net\nPolako, opet otpisujete Zvezdu, a sećamo se šta je bilo prošle godine!\nNovu sezonu u Evroligi šampion Srbije započinje duelom sa Žalgirisom u Kaunasu. Zvezdi je pred start takmičenja ponovo zakačena etiketa autsajdera ali smo prošle godine bili svedoci da na terenu stvari stoje drugačije.\n'Pionir' zauzet - Zvezda čeka Budućnost u Železniku!Faktor "Delije" - Evroligaši obožavaju gostovanja u Beogradu'Arena' dobila novo imeAlimpijević: "Zvezda neće gubiti unapred"U susret Evroligi - Zvezdi predviđaju ''fenjer''?!\nPetu sezonu za redom košarkaški klub Crvena zvezda mt:s predstavljaće Srbiju u Evroligi, a četvrti uzastopni put biće jedini reprezent naše zemlje u elitnom takmičenju.\nUoči prvog meča koji crveno-beli igraju u Kaunasu protiv Žalgirisa dobro je prisetiti se šta se sve dešavalo tokom leta i na osnovu toga videti koliki je potencijal Crvene zvezde u Evroligi.\nPođimo od toga da je i ove godine Zvezdi zakačena etiketa "autsajdera". Klub sa Malog Kalemegdana zauzeo je poslednje mesto na Evroliginoj "Power Rankings" listi uz procenu da promena stručnog štaba i većeg broja igrača predstavlja najveći balast za srpskog predstavnika kada je borba za plej-of u pitanju.\nNišta novo što se tiče prognoza "stručnjaka" koji su i prošle sezone Zvezdu stavili na poslednje mesto pa su se češkali po glavi u trenucima kada je Zvezda bila među prva četiri nakon serije od sedam uzastopnih pobeda.\nVratimo se na promene koje su se dogodile tokom leta kako bismo videli koliko je Zvezda zaista kvalitetna i šta su najveći nedostaci ove ekipe.\nCrvena zvezda mt:s nakon promene stručnog štaba i rostera kreće u novi ciklus i zbog toga navijači ne bi trebalo da prave poređenja sa prethodnom sezonom koja je bila vrhunac onoga što je Dejan Radonjić radio nekoliko godina unazad.\nDušan Alimpijević je najmlađi trener u Evroligi, a novoformiranoj ekipi će biti potrebno vreme da se ukomponuje i da dobije fizionomiju po kojoj će biti prepoznatljiva.\nVeliki broj rotacija u rosteru koji se dogodio tokom leta sigurno će uticati na igru tima ali ne treba zaboraviti da je Zvezda angažovala igrače sa "pedigreom" i one mlade koji imaju veliki potencijal.\nPero Antić, Milko Bjelica i Tejlor Ročesti kao najiskusniji, te nešto mlađi Marko Kešelj, Džejms Feldin i Branko Lazić predstavljaće najveću snagu crveno-belih, a najveća je enigma koliko će oni mlađi moći da pomognu u Evroligi.\nNemanja Dangubić i dalje spada u grupnu mladih igrača iako ima dosta iskustva igranja u Evroligi a u istom "košu" su još Matijas Lesor, Nikola Jovanović, Stefan Janković, Ognjen Dobrić, Stefan Lazarević, Dragan Apić, Dejan Davidovac i Nikola Radičević.\nNajvažnije od svega jeste da navijači budu skromni kada su očekivanja u pitanju, da se ne ponesu time što će fajnal-for sledeće godine biti odigran u Beogradu jer to ne znači da je organizovan da bi Zvezda igrala na njemu.\nKako sezona odmiče sticaćemo bolji uvid u to šta su najveći kvaliteti i mane ovog tima, a prethodna iskustva naučila su nas da unapred ne kačimo nikome etikete autsajdera i favorita.\n"Delije" imaju zadatak da na svakoj utakmici u Evroligi ispune halu i podrže ekipu jer će u tom slučaju rezultati sigurno doći. Da li je plasman u plej-of realan znaćemo kako sezona bude odmicala ali je sigurno da Zvezda neće biti "topovsko meso" u Evroligi.\nThe Game is on!#GameDAY\n📺 @sportklub #ZALCZV #GameON #WeAreTheTeam pic.twitter.com/dXkIdR5lkl\n— KK Crvena zvezda (@kkcrvenazvezda) October 13, 2017


0 # Uništeni radnici 16-09-2019 13:02\nPitanje ekonomskih i socijalnih prava je poljuljano.Nijedna stranka taj problem ne pokreće.Osiromašeni su dosta besni, oni su ti koji su platili najvišu cenu,posle petog oktobra, i uzgubili su kao građani najveću moć u društvu, što je i logična posledica gašenja društvenih preduzaća. Došlo do toga da se ekonosmka i socijalna prava građana dodatno urušavaju ne samo u Ivanjici nego u celoj Srbiji. Došlo je dotle da ostvarenje političkih prava,gubitnika socijalne komponete uslovljava i njihovu slobodu. Iz tog miljea treba očekivati da nastane nova vrsta novoglasačkog tela pogotovo mladih koji su dosta progresivniji.Socijalna pomoć tim slojevima društva u Srbiji teško je dostupna, mali broj njih dođe do nje.Jer ogroman broj njih ne sme da to saopšti.Mi nismo ti koji samo uzimamo od sistema, mi smo ti kojima sistem ne omogućava da radimo i doprinosimo sistemu. A sa druge strane ekonomska politika rasipa novac na druge stvari i vrlo je upitno kako uspeva da se manipuliše ugroženom masom.


Grčka:Tužba da se sporazum sa Skopljem proglasi neustavnim\nIzvor: B92, 28.Jun.2018, 23:52\nGrupa organizacija u Grčkoj, protivnici sporazuma o novom imenu Makedonije, saopštila je da je podnela tužbu u kojoj traži da se sporazum proglasi neustavnim.\nGrupa organizacija navodi da je apelovala na Vrhovni sud Grčke da poništi sporazum, kojim se Makedonija poziva da promeni ime u "Severna Makedonija", a Grčka da prekine da ulaže primedbe na članstvo zemlje u NATO.\nOni sporazum nazivaju >> Pročitaj celu vest na sajtu B92 << "noćnom morom", prenosi AP.\nGrupa tvrdi da je preliminarni sporazum, koji su ispregovarali premijeri dve zemlje, trebalo da ratifikuje grčki parlament, pre nego što su ga potpisali šefovi diplomatija Grčke i Makedonije.\nOna, takođe, tvrde da bi sporazum mogao da dovede do promena severnih granica Grčke i prouzrokuje "nepopravljivu štetu po grčku naciju", te navodi da je trebalo da se građani na referendumu prethodno izjasne o sporazumu, dodaje AP.\nBlic: PODNETA TUŽBA Grupa grčkih organizacija traži da se sporazum sa Skopljem proglasi NEUSTAVNIM\nGrci traže od Vrhovnog suda da poništi sporazum sa Skopljem\nIzvor: N1 televizija, 28.Jun.2018\nGrčki protivnici sporazuma po kojem bi susedna Makedonija trebalo da promeni naziv u "Severna Makedonija", a Grčka da okonča svoje protivljenje pridruživanju te zemlje NATO-u i EU, podneli su tužbu Vrhovnom sudu, tražeći da sporazum proglasi za neustavan...Grupa organizacija je objavila u četvrtak...


Izvor: Radio Televizija Vojvodine, 25.Feb.2021, 16:14\nPotpredsednik vlade i ministar odbrane Nebojša Stefanović izjavio je ekskluzivno za Tanjug da će sva četiri Miga 29 koje je Belorusija poklonila Srbiji biti isporučena našoj zemlji do kraja maja ili početka juna.\nMinistar Stefanović je potvrdu za to dobio na sajmu naoružanja u Abu Dabiju "IDEX 2021", gde je razgovarao sa ministrom državne uprave za vojnu industriju Belorusije Dmitrijem Pantusom i dodao da su ti avioni još na modernizaciji odnosno remontu u Belorusiji.\nSa tim avionima iz Belorusije, kao i šest onih koje smo ranije nabavili iz Rusije, Srbija će ove godine imati ukupno 14 Migova 29.\nMinistar dodaje da će tokom ove godine biti završena i modernizacija i naših Migova 29 koja se radi u Bajajnici.\nNapomenuo je da je zbog kovida bilo određenih problema pošto u remontu učestvuju i ruski inženjeri i mehaničari koji su deo ovdašnjeg tima. .\n"Potpuno verujem našim mehaničarima, stručnjacima i vodećim inženjerima i uveren sam da će oni svoj posao uraditi kako treba. Tako da ćemo ukupno imati 14 modernizovanih ili remontovanih Migova 29", naveo je Stefanović.\nNa pitanje da li će Srbija uzeti i ruski PVO sistem "Krasuha", Stefanović kaže Tanjugu da trenutno naša vojska i Generalštab prave analize naših potreba i mogućnosti u vezi sa tim sistemom odnosno "kako to sredstvo koje smo mi zamislili treba da izgleda i šta bi to bilo".\nObjašnjava da je" Krasuha" sistem za protivelektronska dejstva koje služi za zaštitu od dronova i bespilotnih letelica i ometanje signala različitih uređaja i da on sada ima ozbiljan domet i može u širokom polju da deluje.\nStefanović kaže da od naoružanja koje je nabavljeno u inostranstvu ove godine treba da nam stigne i 19 tenkova T-72 MS iz Rusije, kao i preostalih 20 izviđačkih transportera BRDM 2MS, ali i jedan deo ugovorenih Mistrala (sistema protivvazdušne odbrane) iz Francuske do kraja 2021.\nTakođe, dodaje, i sa Kinezima se već radi na pravljenju domaće izviđačke bespilotne letelice "Pegaz" na osnovu kineske bespilotne letelice "C H-92A".\n"Pegaz" će biti proizvod naše inženjerske pameti, a radimo ga na bazi "C H -92A" koju već imamo u sastavu naše vojske, kaže ministar i objašnjava da će "Pegaz" biti domaći proizvod kao kombinacija kinskih i naših komponenti.\nUpitan u kojoj fazi je realizacija dogovora sa Francuskom u oblasti naoružanja i vojne opreme, Stefanović kaže da se ti sporazumi sklopljeni u skladu sa ugovorima i da se već razvijaju sredstva koja će moći da integrišu Mistrale.\nTako da ćemo kada stignu Mistrali moći da ih integrišemo u naše naoružanje, napomenuo je Stefanović.\nNezavisne Novine: Stefanović otkrio kad u Srbiju stižu migovi 29 i tenkovi T-72 MS


Vesti online / Vesti / Svet / Bacili 600 kg kokaina u more, sad im preti doživotna robija\nMlađi brat australijskog olimpijskog kajakaša Nejtana Baglija jedan je od dvojice optuženih za krijumčarenje i bacanje više od 600 kilograma kokaina u more tokom policijske potere u blizini australijske obale.\nDru Entoni Bagli (36) i Entoni Trevor Draper (53) juče su pred australijskim sudom optuženi za posedovanje, preprodaju i krijumčarenje droge i, ukoliko budu osuđeni, preti im i doživotna robija.\nBagli i Draper su, kako navode australijski zvaničnici, bili na brodu nedaleko od obale Novog Južnog Velsa kada su primećeni iz aviona, da bi, nakon što im je prišla mornarička patrola, bacili tovar u more i pokušali da pobegnu.\nPolicija je pokupila pakete iz mora u kojima je bilo više od 600 kilograma kokaina, a dvojica muškaraca su uhapšeni nedaleko od zaliva Bajron, inače svetski poznate turističke destinacije.\nSud je juče odbio kauciju, tako da će Bagli i Draper ostati u pritvoru, a pred sudiju ponovo izlaze 20. avgusta.\nPolicija navodi da se istraga nastavlja i da će biti još hapšenja.\nZvaničnici nisu naveli odakle je brod dolazio, ali je poznato da su u operaciju krujumčarenja bili umešani i partneri iz inostranstva.\nDru Bagli i njegov brat, inače dvostruki olimpijski vicešampion, 2015. godine su bili osuđeni na dve godine i tri meseca zatvora zbog proizvodnje 18.000 pilula i pokušaja pravljenja metamfetamina (kristalnog meta).\nOni su tada priznali da su pravili pilule, navodeći da su mislili da droga nije štetna i da je legalna.\nSVET Hamburg: Zaplenjeno više od tone kokaina


Sporazum s narodom biće ponuđen građanima na potpisivanje na subotnjem protestu | Insajder\nSporazum s narodom biće ponuđen građanima na potpisivanje na subotnjem protestu\nPotpisnici "Sporazuma sa narodom" odlučili su da taj dokument ponude građanima na potpisivanje u subotu, u Beogradu tokom protestne šetnje "Jedan od pet miliona", izjavio je danas jedan od osnivača Saveza za Srbiju i predsednik Pokreta za preokret Janko Veselinović.\nSavezu za Srbiju pristupili novi članovi / Foto: Srđan Ilić\nVeselinović je za agenciju Beta rekao da će Sporazum s narodom, nakon Beograda ponuditi i građanima u drugim gradovima.\n"Udružena opozicija se ovim dokumentom obavezela na sedam ključnih tačaka kojima se garantuje promena sistema, a ne samo vlasti. To je ono što nudimo građanima, a oni će svojim potpisom u subotu, ali i nakon toga, moći da 'overe' Sporazum i da nas kontrolišu u njegovom sprovođenju", rekao je Veselinović posle današnjeg sastanka potpisnika Sporazuma sa narodom.\nOn je podsetio da su do sada 34 opozicione političke organizacije potpisale Sporazum s narodom, kao i pojedini opozicioni narodni poslanici, te da se sada čeka saglasnost građana kako bi se formirao jedinstveni front opozicije i naroda i povela "beskompromisna borba ne samo za smenu režima Aleksandra Vučića, već za vraćanje slobode i demokratije u Srbiju".\n"Niko iz opozicije se ne sme više šaliti sa narodom, nemamo prava na greške, toga smo svesni i spremni smo da prihvatimo svaki sud javnosti", naveo je Veselinović.\nPredstavnici opozicije usvojili su Predlog sporazuma s narodom kao odgovor na zahtev organizatora protesta “Jedan od pet miliona”. Oopozicija se sporazumom obavezala, između ostalog, da će se zajednički boriti za slobodne medije i poštene izbore, ali i da, ukoliko se ne ispune uslovi za fer izborni proces, na izborima neće učestvovati.


Ministarstvo kulture i informisanja: Albanski dokumentarni film - bezočno i opasno falsifikovanje istorije - Glas Srpske\nSrna 02.06.2020 11:08\nBEOGRAD - Ministarstvo kulture i informisanja Srbije upozorilo je da se u albanskom dokumentarnom filmu "Velika srpska istorijska obmana – kako su Srbi ukrali albansku istoriju", koji je prikazan nedavno, bezočno, sramno i opasno falsifikuju istorijske činjenice, te pozvalo srpski narod, društvo i državu da se tome snažno suprotstave.\nU saopštenju se ističe da bi ovaj sramotni i groteskni istorijski falsifikat, urađen u skupoj produkciji i uz učešće brojne ekipe koja ga je realizovala, bio samo žalosna provokacija da u sebi ne sadrži opasne namjere i to u jednoj politički izazovnoj i napetoj epohi. Ministarstvo kulture i informisanja navodi da ponovo mora da ukazuje domaćoj i međunarodnoj javnosti na očigledno orkestrirane aktivnosti iz šovinističkih krugova nekih susjednih država u regionu.\nTakvi pokušaji, ističe ovo ministarstvo, imaju sve obrise kulturnog genocida, a on je, istorija tome uči, često uvod u fizički genocid. "Pozivamo sve nosioce takvih pokušaja – pojedince, grupe i institucije na uzdržanost", navodi se u saopštenju.\n"Kada neko danas ugrožava kulturno-istorijski identitet i tradiciju jednog naroda, sutra će mu neminovno ugroziti i fizički opstanak", navodi Ministarstvo. U saopštenju se navodi da srpski narod, gdje god da živi, i srpsko društvo i država imaju pravo i obavezu da se tim zlokobnim namjerama suprotstave snažno i na dostojanstveno miran, ali odlučan način.


Fotografisao djecu na banjalučkom igralištu, tvrdi da nije kriv | BL Portal\n8. Marta 2019. 15:44\nBANJALUKA – Muškarac koji je prije nekoliko dana fotografisao djecu na igralištu u banjalučkom naselju Nova Varoš identfikovan je I saslušan u policiji.\nKako Nezavisne novine nezvainčno saznaju, on je prilikom saslušanja negirao krivicu, a obavješten je tužilac koji je, kako nezvanično saznajemo utvrdio da nema krivičnog djela, dok se sumnja da su sporne slike izbrisane.\nNaime, kako je “Nezavisnim” potvrđeno u MUP-u RS, policija je jutros zaprimila prijavu da je prije sedam dana nepoznato lice fotografisalo djecu na igralištu u banjalučkom naselju Nova Varoš.\nKako su Nezavisne novine nezvanično saznale, prijavu je podnijela ženska osoba, koja je od lica koja su u tom trenutku bila na igralištu dobila informaciju da je nepoznat muškarac fotografisao djecu.\nTuristička organizacija RS na Međunarodnom sajmu turizma u Berlinu


Dan Roma obilježen brojnim aktivnostima - Crveni krst Crne Gore\nDan Roma obilježen brojnim aktivnostima\nDanas, 8. aprila, Crveni krst Crne Gore je organizovao proslavu Svjetskog dana Roma, u Kampu Konik. Tim povodom su djeca i omladina RE (Romi, Egipćani) populacije izveli kulturno-umjetnički program, tokom kojeg su predstavili svoju kulturu i tradiciju. U okviru programa proslave, prisutnima su se obratili predstavnici Ministarstva rada i socijalnog staranja, Ministarstva za ljudska i manjinska prava, UNHCR-a i Crvenog krsta Crne Gore.\nTako je Željko Šofranac, predstavnik Ministarstva rada i socijalnog staranja i direktor Uprave za zbrinjavanje izbjeglica, čestitao Romima njihov praznik i podsjetio da se Država Crna Gora svim svojim sredstvima, uz pomoć međunarodnih organizacija, trudi da im obezbijedi život dostojan čovjeka.\nLeon Đokaj, Generalni direktor Direktorata za unaprjeđenje i zaštiru prava manjinskih naroda i drugih manjinskih nacionalnih zajednica, je naglasio da Ministarstvo za ljudska i manjinska prava posebnu pažnju poklanja romskoj populaciji u Crnoj Gori, ali i svim drugim manjinskim narodima u Crnoj Gori. Fokus njihovog djelovanja su romska djeca, a ključna oblast za pružanje podrške obrazovanje.\nDejan Obradović, predstavnik UNHCR-a u Crnoj Gori, je, uz čestitke praznika, pozvao sve na zajedništvo. On je saopštio da su Romi i dalje diskriminisani i da tome u 21. vijeku nema mjesta. Intenzivno se radi na integrisanju Roma, kroz pružanje podrške obrazovanju, zapošljavanju, zdravstvenoj i socijalnoj zaštiti.\nPredstavnik Crvenog krsta Crne Gore, Mensut Krpuljević, naveo je da su ovakvi datumi prilika da podsjetimo da učinjeno, ali i da se skrene pažnja na probleme koji su i dalje prisutni. Dugačak je spisak kojima ćemo se morati i dalje baviti, ali je izdvojio obrazovanje kao magični ključ i temelj na putu za bolji život.\nNakon centralne proslave u Kampu, Crveni krst Crne Gore je nastavio sa svojim aktivnostima afirmisanja romske populacije, kroz organizovanje izložbe fotografija iz dugogodišnjih aktivnosti Crvenog krsta sa RE populacijom, ali i ručno-rađenih predmeta žena iz Kampa Konik. Izložba je organizovana na platou Capital Plaza centra, koji je pružio podršku ustupanjem prostora i oko organizacionih aktivnosti.\nU proteklim danima, Crveni krst Crne Gore je, u saradnji sa NVO Help, organizovao turnir u fudbalu za mlade pripadnike romske i neromske populacije, u cilju zbližavanja zajednica. Predstavnici Kampa Konik, mladi sa područja mjesne zajednice Konik, predstavnici FK Ribnica i FK MKM i volonteri Crvenog krsta, takmičili su se juče, 5. aprila, u tri kategorije, a na takmičenju su mladi Romi iz Kampa Konik odnijeli prvo mjesto.\nPored toga, školarci iz Kampova Konik su danas, 6. aprila, posjetili muzičku školu za talente „Andre Navara“, gdje su im učenici škole održali koncert dobrodošlice, dok im je uprava škole podijelila poklone povodom 8. aprila.


Monti: EU se boji povratka Berluskonija\nEvropska unija (EU) boji se povratka Silvija Berluskonija ako on pobijedi na parlamentarnim izborima krajem mjeseca, zbog njegovog lošeg uticaja na zajedničku valutu euro, saopštio je italijanski premijer Mario Monti.\n"Berluskoni me razočarao, izostao je sa svih važnih događaja i izdao je liberalnu revoluciju. EU se boji njegova povratka jer joj je dosta bilo finansijske nediscipline i nesposobnosti odlučivanja, što je prijetnja i eurozoni", rekao je Monti.\nMonti, bivši izaslanik Evropske komisije (EK) koji u Briselu uživa dobar ugled među većinom evropskih lidera, zamijenio je Berluskonija u novembru 2011. godine, na vrhuncu krize evropskih tržišta, prenosi Hina.\nBerluskoni se morao povući i prepustiti mjesto Montievoj stručnoj Vladi koja je trebalo da pronađe odgovor na finansijske prijetnje Italiji.\nBerluskoni velik dio svoje predizborne kampanje gradi na populističkim napadima na EU, euro i ulogu Njemačke na evropskom planu.\nMontijeve kritike su odmah izazvale odgovor Berluskonijevih pristalica.\n"Monti misli da se EU boji povratka Silvija Berluskonija. Mogu mu reći da se Italija boji Montijevog povratka", poručio je bivši ministar u Berluskonijevoj Vladi, Đanfranko Rotondi.


TURIZAM Arhive - Stranica 2 od 5 - UžiceMedia\nNaslovna Ključne reči TURIZAM\nKljučna reč: TURIZAM\nKAMPANJA U GRADOVIMA SRBIJE Leto na Zlatiboru „Otkrijte gde počinje vaša...\nUžice Media - 26. maja 2021.\nPromocija Zlatibora, najava letnje sezone, aktivnog odmora, od danas u većim gradovima Srbije, najpre Leskovc, Vranje, Niš, Šabac, Pančevo i Čačak, dok će tokom narednih sedmica kampanja biti nastavlja i u ostalim gradovima Srbije.\nBLOG ZLATIBOR – Šta ne smete zaboraviti kad idete na „zlatnu...\nUžice Media - 19. maja 2021.\nTuristička organizacija Zlatibor pokrenula je na svom zvaničnom sajtu blog Zlatibor gde objavljuju zanimljive tekstove, koji sadrže korisne i interesantne informacije koje mogu biti od velike pomoći svima koji svoj odmor planiraju na "zlatnoj planini".\nIzložbu "Biram Srbiju", a povodom letnje turističke sezone, organizovala je Turistička organizacija Srbije (TOS) . Zlatibor je zasluženo našao svoje mesto na ovoj izložbi u okviru štanda regije Zapadna Srbija.\nStopića pećina je najposećeniji speleološki objekat Srbije, sa preko 120 hiljada poseta, koliko je ostvareno tokom 2020. godine. Od danas važi novo radno vreme.\nUžice Media - 27. septembra 2020.\nDanas se obeležava Svetski dan turizma, temom "Turizam i ruralni razvoj". Obeležavaju ga mnoge zemlje u svetu među kojima je i Srbija, a ove godine je u znaku krize izazvane koronavirusom. U našem kraju, Stopića pećinu posetilo preko 100.000 posetilaca.\nUžice Media - 17. septembra 2020.\nPrema statistici više od 490.000 noćenja evidentirano na Zlatiboru od početka godine. Oko 128.000 turista posetilo Zlatibor od januara. Preko 90.000 posetilaca u Stopića pećini od januara čime je srušen prošlogodišnji rekord.\nPrema podacima Republičkog zavoda za statistiku Zlatibor je bio naposećenija srpska planina u prvih osam meseci sa preko 491 000 noćenja.\nUžice Media - 27. avgusta 2020.\nOni koji žele da unaprede svoju turističku ponudu ili tek započnu bavljenje tom delatnošću u ruralnim područjima Srbije mogu da dobiju IPARD podsticaje, a rok za podnošenje zahteva na javnom pozivu je do 1. oktobra. Mnogo domaćinstva u užičkom kraju već se bave seoskim turizmom, neki uspešno.\nUžice Media - 9. jula 2020.\nPandemija virusa COVID-19 ima jak uticaj na sve turističke aktivnosti kako u Srbiji, tako i širom sveta. U cilju ublažavanja ekonomskih posledica nastalih zbog pandemije u sektoru turizma, EU dodeljuje bespovratna sredstva u iznosu od milion evra za preduzetnike u oblasti turizma u istočnoj Srbiji.\nU ovom momentu prednosti Zlatibora su visok nivo bezbednosti i do 50 odsto niže cene smeštaja, izjavio je Vladimir Živanović, direktor Turističke organizacije Zlatibor.


Politika Vučić: Srbija uvek uz svoj narod i za očuvanje nacionalnog identiteta\nnedelja, 05. avg 2018, 12:52 -> 15:24\nDačić je rekao da je predsednik Vučić pozvao predstavnike Srba u Crnoj Gori kako bi se upoznao sa situacijom u toj zemlji, kada je reč o – pravima srpskog naroda, o srpskom nacionalnom identitetu, jeziku i kulturi.\n(ponedeljak, 06. avg 2018, 01:51)\nJa nisam dobio vizu u inostranstvu zato sam se vratio. Zbog problema, njihova policija tvrdi da trenutna vlast u srbiji koci moj rad i da misle da neko sa vrha zbog toga nije odobrio produženje vize... E sad ko to radi neznam... Medjutim firma će me primiti nazad kad prodje odredjeno vreme\n(nedelja, 05. avg 2018, 14:25)\nVerujem da ce se polozah Srba u Crnoj gori poboljsati\n(nedelja, 05. avg 2018, 14:15)\nTako i treba,Srbija mora da bude uz svoj narod.\n(nedelja, 05. avg 2018, 14:13)\nSrbija ce braniti svoj narod gde god ziveo.\n(nedelja, 05. avg 2018, 13:58)\nVeoma je značajno očuvanje nacionalnih interesa i nacionalnog identiteta.\n(nedelja, 05. avg 2018, 13:51)\nSrbija, kao matica, mora ostati uz svoj narod i brinuti o njemu, ma gde se on nalazio!


Kokan Mladenović: Stvari na Balkanu polako izmiču kontroli\nBeta 24. marta 2017. 21:10\nPozorišni reditelj Kokan Mladenović izjavio je da su na Balkanu danas na delu ne samo iste politike, nego bukvalno isti ljudi koji su devedesetih napravili ogromno krvoproliće na prostoru bivše Jugoslavije, zbog čega nije nemoguće „novo ratno ludilo“.\n„Mi se pribojavamo da tom ratnom retorikom koja se pojačava, da sa tim ljudima na čelu ove tri države, nije nemoguće neko novo ratno ludilo“, rekao je Mladenović za portal 021.rs.\nPo njegovim rečima, vreme je da se upozori na to da „stvari polako izmiču kontroli“.\n„Kroz predstavu pokušavamo da upozorimo da nam se sprema još jedno zlo, mada u našoj zemlji nikada nije bilo preterane vajde od blagovremenog upozorenja“, rekao je Kokan Mladenović pred večerašnju premijeru predstave „Jami Distrikt“ u „Firchie Think Tank studiju“ u Kineskoj četvrti.\nOn je dodao da je za njega uvek tužno da nešto kao što je nacija ili boja kože, tako suštinski negativno utiče na naš život.\n„Mi smo uvek okrenuti ka prošlosti, gotovo da nismo sposobni da napravimo budućnost“, ocenio je Mladenović.


Sazvana Treća posebna sednica Narodne skupštine u 2011. godini\nPredsednica Narodne skupštine prof. dr Slavica Đukić-Dejanović sazvala je Treću posebnu sednicu Narodne skupštine Republike Srbije u 2011. godini, za utorak, 29. mart 2011. godine, sa početkom u 11,30 časova.\nSazvana Druga posebna sednica Narodne skupštine u 2011.godini\nPredsednica Narodne skupštine prof. dr Slavica Đukić-Dejanović sazvala je Drugu posebnu sednicu Narodne skupštine Republike Srbije u 2011. godini, za ponedeljak, 14. mart 2011. godine, sa početkom u 11 časova.\nPonedeljak, 7. mart 2011.\nSazvana Druga sednica Prvog redovnog zasedanja Narodne skupštine Republike Srbije u 2011.godini\nPredsednica Narodne skupštine Republike Srbije prof. dr Slavica Đukić-Dejanović sazvala je Drugu sednicu Prvog redovnog zasedanja Narodne skupštine Republike Srbije u 2011. godini, za utorak, 8. mart 2011. godine, sa početkom u 15,00 časova.\nSazvana Prva posebna sednica Narodne skupštine Republike Srbije u 2011 godini\nPredsednica Narodne skupštine Republike Srbije prof. dr Slavica Đukić-Dejanović sazvala je Prvu posebnu sednicu Narodne skupštine Republike Srbije u 2011. godini za ponedeljak, 7.mart 2011. godine, sa početkom u 10,00 časova, za koju je utvrdila dnevni red sa jednom tačkom :Obraćanje Narodnoj skupštini Mevluta Čavušoglua, predsednika Parlamentarne skupštine Saveta Evrope.\nGeneralni sekretar Narodne skupštine učestvovao na sastanku sekretara parlamenata država Mediterana\nGeneralni sekretar Narodne skupštine Republike Srbije Veljko Odalović učestvovao je na Drugom sastanku generalnih sekretara parlamenata zemalja članica Parlamentarne skupštine Mediterana, koji je održan u Parizu, 28. februara ove godine.\nSastanak generalnog sekretara Narodne skupštine sa predstavnicima Fonda za političku izuzetnost\nNa sastanku koji je u Domu Narodne skupštine danas održao generalni sekretar Narodne skupštine Republike Srbije Veljko Odalović, predstavnici Fonda za političku izuzetnost obrazložili su dva projekta koji bi trebalo da unaprede rad Narodne skupštine, njenih radnih tela i narodnih poslanika.\nStalna delegacija Narodne skupštine učestvuje na zasedanju PS OEBSa u Beču\nStalna delegacija Narodne skupštine Republike Srbije u Parlamentarnoj skupštini OEBS (PS OEBS) učestvovaće na 10. Zimskom zasedanju PS OEBS, koje se održava u Beču, 24. i 25. februara 2011. godine.\nSazvana Prva sednica Prvog redovnog zasedanja Narodne skupštine Republike Srbije u 2011. godini\nPredsednica Narodne skupštine Republike Srbije prof. dr Slavica Đukić-Dejanović sazvala je Prvu sednicu Prvog redovnog zasedanja u 2011. godini za sredu, 2. mart 2011. godinu, sa početkom u 10 časova.\nSazvano Prvo vanredno zasedanje Narodne skupštine Republike Srbije u 2011.godini\nPredsednica Narodne skupštine Republike Srbije prof. dr Slavica Đukić-Dejanović sazvala je, na zahtev 123 narodna poslanika, Prvo vanredno zasedanje Narodne skupštine Republike Srbije u 2011. godini za ponedeljak, 21. februar, sa početkom u 10,00 časova.